Održana sednica Saveta za nacionalnu bezbednost – Balkanekspresrb.rs\n21/09/2021 Off By BERB\nPredsednik Republike Srbije Aleksandar Vučić predsedavao je danas sednicom Saveta za nacionalnu bezbednost, nakon koje je preneo da Srbija traži povlačenje svih trupa koje su upale na sever Kosova i Metohije, kao i hitan odgovor Evropske unije na pitanje da li Briselski sporazum postoji u pravnom prometu.\n„Savet za nacionalnu bezbednost je danas doneo više odluka, zaključaka, predloga i preporuka. Najpre u skladu sa poslom, koji Savet za nacionalnu bezbednost ima, da uvek razmatra stanje odbrambenih kapaciteta Republike Srbije, analizirali smo stanje i situaciju kako u Vojsci Srbije, tako i u Ministarstvu unutrašnjih poslova i Srpske policije, sagledali šta je sve neophodno da u narednom periodu učinimo kako bismo osnažili naše kapacitete, kako bismo mogli još snažnije da delujemo po pitanju odvraćanja na svakog potencijalnog agresora na našu zemlju ili još snažnije da delujemo u smislu odvraćanja na svaku pretnju potencijalnim terorističkim napadom. Razgovarali smo o tehničkim stvarima koje moramo da unapredimo. Veoma sam zadovoljan stanjem, kako borbene gotovosti, tako i moralom, motivisanošću ljudi da uvek unapređuju naše kapacitete. Očekuje nas značajnije opremanje naše vojske i policije u narednom periodu, koje je odavno ugovoreno“, rekao je predsednik Vučić i dodao da se razgovaralo o situaciji na Kosovu i Metohiji, posebno posle kriminalne akcije prištinskog režima i upada na sever pokrajine uz korišćenje oklopnih transportera i dugih cevi.\n„Analizirali smo situaciju i došli do zaključaka. Srbija će nastaviti da insistira na očuvanju mira, pune stabilnosti i sigurnosti, ali i punoj sigurnosti srpskog naroda na KiM. Smatramo neprimerenim izjave u kojima se Beograd i Priština izjednačavaju i krivica prebacuje na obe strane. Srbija je uvek spremna za nastavak dijaloga u Briselu, ali neće da prihvati rešenja nametnuta jednostranim kriminalnim akcijama“, istakao je predsednik Vučić i naveo da Savet za nacionalnu bezbednost traži hitan odgovor Evropske unije na pitanje postoji li Briselski sporazum u pravnom prometu ili ne, kao i kada će biti formirana ZSO, koja je srž ovog sporazuma. On je preneo da je jutros razgovarao sa ambasadorima zemalja Kvinte o tome kako bi trebalo da izgleda “tobožnje kompromisno rešenje”.\n“Odbio sam to rešenje jer to nije kompromisno, već je rešenje koje bi unižavalo Srbiju. To je rešenje kojim bi 70 odsto onoga što su nameravali da rade Albanci na administrativnoj liniji oni zaboravili, ali bi uveli 20 do 30 odsto drugih mera. Za odbijanje sam dobio saglasnost Saveta za nacionalnu bezbednost. Odbacio sam to jer sam sit politike svršenog čina. Ne možete tako da razgovarate sa Srbijom”, rekao je predsednik Vučić i istakao da je povlačenje svih trupa sa severa Kosova i Metohije jedino rešenje za ovu situaciju.\n“Povratak na pređašnje stanje, a onda da idemo u Brisel da razgovaramo o svemu”, naveo je predsednik Vučić dodajući da je Srbija uvek spremna za razgovor. On je rekao i da Srbija poziva Evropsku uniju, Veliku Britaniju i SAD da utiču na Prištinu da poništi protivpravnu presudu Ivanu Todosijeviću.\n“To smatramo sledećim mogućim razlogom za veliku krizu, možda najveću do sada”, naglasio je predsednik Vučić i objasnio da je tom presudom direktno prekršen Briselski sporazum, jer je u veću sudija trebalo da budu dvojica Srba i jedan Albanac, ali da takvo veće nikada nije ni bilo formirano.\n“Ili će Priština ukinuti tu presudu ili smo dobro razumeli da Priština ima podršku za iseljavanje Srba i srpskih porodica, i u skladu sa tim ćemo reagovati drugačije”, rekao je predsednik Vučić. On je najavio da će se moguće dodatne mere, koje bi naša zemlja sprovela u cilju zaštite svog naroda i svog suvereniteta, razmatrati u narednih nekoliko dana.\n“Želimo da pokažemo dobru volju i ostavimo vreme nekima u Prištini da promene svoje loše odluke. Ukoliko ne budu želeli, mi ćemo donositi mere u cilju zaštite interesa Republike Srbije i ja sam o tome obavestio i članice Kvinte i predstavnike EU”, istakao je predsednik Vučić i ponovio da nećemo prihvatiti politiku svršenog čina.\nSelaković na zasedanju Generalne skupštine UN


Do dolaska Bajerna na stadion "Rajko Mitić" ima još gotovo mesec dana (pre toga će u Beogradu gostovati i Totenhem 6. novembra), a u Minhenu već zaziru od tog gostovanja.\nFoto: bild.com / screenshot\nUgledni nemački "Bild" prenosi saopštenje Bavaraca u kome su neke stvari detaljnije nego obično opisane navijačima.\nizlazak fudbalera i koreografija\n- Uslovi na stadionu svakako ne odgovaraju standardima Lige šampiona, a navijači Zvezde su poznati po pirotehnici i neredima - stoji u saopštenju.\nBajern dobio tačno 2.089 ulaznice za meč u Beogradu, koje će prodavati po ceni od 52 evra, a navode još da grad nije opasan za turiste, ali da određene stvari mogu da budu komplikovane.\nDakle, Nemci već sada pozivaju na oprez svoje navijače i da dobro paze šta rade pred put u našu prestonicu, a pre toga će Bavarci moći da uživaju u meču omiljenog kluba i Olimpijakosa.\n1. Bajern 3 3 0 0 13:4 9


Nikola Miljković merači evropska brda - PLUMRACE\nĐerekare ili Žunje za Centralnoevropsku zonu\nU „Jezero” po titule\n29. 01. 2013. Comments (0) Views: 647 Autosport, Brdske trke\nMinula sezona za osamnaestogodišnjeg Nikolu Miljkovića bila je više nego naporna, ali je sreća da srednjoškolca krasi velika želja i upornost, tako da sve lako podnosi. Usponi i padovi, vrhunski rezultati kada niko nije očekivao, maleri i razbijanja kada se on najmanje nadao u jednoj godini „pregrmeo“ je mladi Beograđanin.\nPre svega zahvaljujući podršci porodice na čelu sa ocem Zoranom i sponzorima koje predvodi Euro Petrol, iza Nikole je gotovo 20 trka u sve tri discipline sporta: reli, krug i brdo. Samo za to, bez da smo se dotakli postignutih rezultata, kapa dole.\nSezona nije „otvorio” preterano dobro, a ispostavilo se da je i kraj iste, odradio u preslikanom maniru, ali rezultati koje je u Miljković ostvario potiru ono loše. Pri pomenu izletanja, kao sastavnog dela auto sporta, prošlu sezonu obeležila su dva ni malo naivna na BG i Srbija reliju. Seriju kvarova Honde otvorio je na prvoj kružnoj trci u Banjaluci koji ga je, ispostavilo se, koštao šampionske titule na krugu.\nSa druge strane pobeda u generalnom plasmanu na reliju Zlatibor gde su se Miljkoviću sklopile „kockice”, što ne umanjuje vozačke sposobnosti, naprotiv. Na poslednjoj kružnoj trci na Zalužanima briljirao je u velikom duelu sa Hrvatom Ivanom Pokosom najdraže su uspomene iz prošle godine za mladog asa. Na kraju godine ponosni otac može da se pohvali da ima sina šampiona Srbije na brdskim stazama, vicešampiona države na kružnim stazama, vicešampiona regionalnog KUP takmičenje „Bezbednost na putevima” na brdskim stazama, trećeplasiranog na kružnim stazama pomenutog regionalnog KUP, sve u klasi N 2000, a peto odličje je treće mesto u regionalnom KUP na brdskim stazama u grupi N.\nHonda sivik tajp R opravdala je očekivanja i na kraju se pokazala kao dobar izbor koji su Miljkovići napravili sa Milošem Spasojevićem Trovačem koji je i sada, nakon teške povrede na Tari, uz Nikolu u svakom pogledu. Automobil je sada u fazi pripreme za naredna takmičenja, potpuno je rasklopljen u porodičnoj radionici i uskoro ide na farbanje.\nNA TRI TOČKA\nNikolini planovi za sezonu 2013, bar za sada, neće biti toliko obimni ali nisu ni malo neambiciozni.\n– Za sada, prema finansijskoj situaciji akcenat dajemo samo na brdske trke. Glavni cilj je osvajanje titule Centalnoevropskog šampionata (CEZ) i naravno odbrana naslova prvaka Srbije. CEZ je dobro takmičenje, sa dosta trka i dobrom organizacijom. Biće to, nadam se, dobra priprema i odskočna daska za šampionat Evrope. Ukoliko bude finansijske podrške nadam se nastupima i u drugim disciplinama. Ovom prilikom se još jednom zahvaljujem svojim sponzorima Euro Petrolu i Brisku – rekao je Nikola Miljković.\nSvi ljubitelji sporta brzina na četiri točka, a posebno lika i dela mlađanog Miljkovića, sa nestrpljenjem očekuju da Hondu ponovo vide u punom sjaju, kako se priča sa novim dizajnom. Za očekivati je da Nikola posle ogromnog iskustva koje je stekao u minuloj sezoni, bude fizički i psihički još spremniji. Takva kombinacija će, verujemo, kao rezultat imati nove titule i otvorena vrata za „napad“ na Evropu.\n» Autosport, Brdske trke » Nikola Miljković merači evropska brda\nDušan ispisuje nove stranice domaćeg automobilizma na svetskoj sceni


Repertoar niškog Narodnog pozorišta za decembar\nPrvih PET godina Megafona! Izložba radova Vladimira Ilića u Oficirskom domu\nRepertoar Narodnog pozorišta u Nišu za decembar otvara predstava Pokojnik u četvrtak, 2. decembra, od 20 sati. U petak, 3. decembra, gostuje Narodno pozorište Leskovac sa predstavom Sećanje vode od 20 časova. U nedelju, 5. decembra, niški teatar gostuje sa predstavom Ana Karenjina u Jugoslovenskom dramskom pozorištu od 20 sati. Iste večeri, u niškom Narodnom pozorištu biće održan humanitarni koncert Bojana Marovića od osam sati uveče.\nOpera Đovani B. Pergolezija Služavka i gospodarica Studentskog kulturnog centra na repertoaru je u utorak, 7. decembra, u 20 časova. Osmog decembra predstava Jedan Edip gostuje u Kraljevačkom pozorištu.\nU Kraljevačkom pozorištu u četvrtak, 9. decembra, gostuje Heroj nacije. Subota, 11. decembar, rezervisana je za javni čas baleta, škole baleta Elene Pilipenko u 17 sati. U nedelju, 12. decembra, od 18 sati na repertoaru je Lord of dance 2. Izvođač je Scensko-umetnički centar Duende.\nU ponedeljak, 13. decembra, publika će moći da pogleda predstavu Gde smo ono stali od 20 sati. Narednog dana na repertoaru je predstava 6. oktobar (Priča o jednom letovanju) od osam sati uveče. Predstava Vlast i njena opozicija igra se u sredu, 15. decembra.\nIstog dana Čudo svetog Georgija gostuje u Plevenu u Bugarskoj. U niškom Narodnom pozorištu ovaj pozorišni komad igra se narednog dana od 20 sati. Čudo svetog Georgija gostuje i u Pozorištu mladih u Novom Sadu 17. decembra od 20 časova. Za vikend, 18. i 19. decembra, ova predstava gostuje i u Aradu u Rumuniji. Opera Đovani B. Pergolezija Služavka i gospodarica, gostovanje Studentskog kulturnog centra, na repertoaru je i u petak, 17. decembra, u Nišu.\nI premijera za ljubitelje pozorišta\nPonedeljak, 27. decembar, zakazan je za pretpremijeru Neki to vole vruće u režiji Aleksandra Marinkovića. Premijera ovog mjuzikla u niškom teatru na repertoaru je narednog dana, u utorak, a prva repriza u sredu. U četvrtak, 30. decembra, od 19 sati publiku Narodnog pozorišta očekuje Baletski koncert baletskog studija Akademija. Iz niškog teatra napominju da su moguće izmene i dopune repertoara.


Đorđe Perić: Plaketa "Sveti Stefan" - podstrek za još bolje rezultate - NTV Arena\nĐorđe Perić: Plaketa “Sveti Stefan” – podstrek za još bolje rezultate\nMladi virtuoz na harmonici Đorđe Perić izjavio je da mu je velika čast bila da primi plaketu “Sveti Stefan”, koju mu je danas uručila predsjednik Republike Srpske Željka Cvijanović, jer ima posebnu draž.\n“Velika čast je primiti priznanje koje dodjeljuje predsjednica Republike Srpske”, rekao je Perić Srni.\nOn je dodao da je do sada osvojio mnoga priznanja, ali da je veoma zahvalan za priznanje koje je dobio od predsjednice Srpske.\n“Trudiću se da postižem još bolje rezultate”, rekao je Perić, pobjednik na više od 100 međunarodnih muzičkih festivala širom svijeta.\nOvaj talentovani dječak je učenik Muzičke škole “Kornelije Stanković” u Bijeljini, u klasi svoga oca profesora Slaviše Perića, jednog od najpriznatijih pedagoga u oblasti akademske muzike, koji je član i delegat Svjetske asocijacije akordeonista.\nPredsjednica Republike danas je, povodom 30 godina postojanja Republike Srpske i proslave Dana Republike, dodijelila odlikovanja za doprinos stvaranju, očuvanju i razvoju Srpske.\nOdlikovanja su dodijeljena za posebne zasluge na polju javnih djelatnosti, kojima se doprinosi ekonomskom, političkom, društvenom i privrednom rastu i razvoju, kao i zdravstvenom, socijalnom, kulturnom, sportskom i svakom drugom vidu napretka cjelokupnog društva, te za poseban doprinos u stvaranju i očuvanju Republike Srpske, ispoljavanju lične hrabrosti, kao i za vrhunska dostignuća kojima se sveukupno jačaju mir, stabilnost i prosperitet Republike Srpske.\nTags: bijeljina, dan republike, dan rs, djordje peric, nagrada, rs, zemlja\nŽivić: Devetog januara odbranjeni čast i sloboda /VIDEO/\nŠta usljed brojnih poskupljenja poljoprivredi donosi 2022. godina? /VIDEO/\nUčenici Ekonomske škole ukazali na problem nasilja u vezama\nGrađani za prelazak na efikasne sisteme grijanja i ozelenjavanje grada /VIDEO/\nIzložba “Zakon lutanja” /VIDEO/\nVrijeme zaštite pšenice od fuzarijuma /VIDEO/\nPočela obuka 186 kadeta MUP-a Srpske /VIDEO/\nVišković obišao dionicu auto-puta na Koridoru 5C; Investicija vrijedna oko 70 miliona evra /VIDEO/\nDodik: Nema nikakve odluke da se BiH pridruži mjerama zapada protiv Rusije /VIDEO/


Janković i Omerović: Problem prosjačenja dece rešiti do 2015. : Nadlanu.com\nJanković i Omerović: Problem prosjačenja dece rešiti do 2015.\nObjavljeno 11. dec 2013. / 19:31:55\nZaštitnik građana Saša Janković i predsednik Odbora Skupštine Srbije za ljudska prava Meho Omerović izjavili su danas da pitanja azila i ilegalnih imigranata, kao i prosjačenja dece na ulici, treba rešiti do kraja 2014. godine.\nOni su na današnjem sastanku u Beogradu definisali prioritete kojima će se zajedno baviti tokom naredne godine, među kojima su pitanja kidnapovanih i nestalih osoba, izbeglih i raseljenih lica, saopšteno je posle sastanka.\nKada OVO budete videli, više nećete davati novac prosjacima!\nNa sastanku je bilo reči i o potrebi da se izmeni važeći Zakon o zaštitniku građana u cilju jačanja te institucije, kao i o mogućnostima unapređenja saradnje s Odborom za ljudska i manjinska prava i ravnopravnost polova.\nSastanku su prisustvovali i direktor Komiteta pravnika za ljudska prava (JUKOM) Milan Antonijević i predstavnici misije OEBS-a u Srbiji, s kojima se razgovaralo o planu aktivnosti za narednu godinu.


MILETIĆ: Poljoprivredni proizvođači ne treba da budu oštećeni ovim Zakonom! - Svrljiske novine\nMILETIĆ: Poljoprivredni proizvođači ne treba da budu oštećeni ovim Zakonom!\nPredsednik Ujedinjene seljačke stranke i narodni poslanik Milija Miletić je poručio da Zakon o elektronskim fakturama ne sme da bude na štetu malih poljoprivrednih proizvođača kojima nije dostupan internet.\nNarodni poslanik Milija Miletić, foto: Parlament Srbije\n– Uvek podržavam predloge zakona koji podstiču razvoj, sa posebnim akcentom na nerazvijena područja. Što se tiče Zakona o elektronskim fakturama, obezbedićemo brži način funkcionisanja privrednih subjekata i to je dobro. Međutim, problem nastaje kada ovaj Zakon treba da se primeni na nerazvijena područja – objašnjava Miletić.\nMali poljoprivredni proizvođači će morati da primene elektronske fakture, ali, većina njih nema internet.\nSvrljig nije jedina opština koja ima problem sa internetom, Crna Trava bi takođe mogla da se susretne sa ovim problemom prilikom primene Zakona o elektronskom fakturisanju.\n– Veliki problem jugoistoka Srbije je mala pokrivenost internetom, svako mesto treba da bude pokriveno internetom. Veliki broj sela u opštini Svrljig nisu pokrivena internetom, pa iz toga prolazi problem, stavljam akcenat na poljoprivredne proizvođače koji nemaju pokrivenost internetom, ali I nisu edukovani. Apelujem da u tim mestima treba da se obezbedi internet I edukacija poljoprivrednih proizvođača kako bi mogao da se primenjuje Zakon o elektornskoj fakturi – rekao je narodni poslanik.\nMiletić je još jednom pozvao građane da se vakcinišu kako bi Srbija izašla iz krize uslovljene korona virusom.\nPrevPrethodnaJKSP ,,Svrljig” obaveštava o radu za vreme praznika\nSledećaDelimično proradili semafori kod Osnovne školeNext


Belorusija vesti | Novosti.rs\nBELORUSIJA SKLAPA DIL SA RUSIJOM O UVOZU SAVREMENOG ORUŽJA: Kupovina Lukašenka za milijardu dolara\nBELORUSIJA će kupiti od Rusije za milijardu dolara savremenog oružja i vojne tehnike. Predsednik Aleksandar Lukašenko je izjavio u nedelju za vreme boravka na beloruskom povojnom poligonu Obuz-Lesnovski da je sa ruskim rukovodstvom i vojno-industrijskim kompleksom već usaglašen spisak oružja koje će dobiti beloruska armija do 2025 godine.\nNA MANEVRIMA 200.000 VOJNIKA: Rusija i Belorusija započele veliku vojnu vežbu "Zapad 2021"\nNA rusko-beloruskim manevrima "Zapad 2021" koji su počeli juče u Belorusiji učestvovaće čak 200.000 vojnika i oficira, kao i više od 80 aviona, helikoptera i 760 jedinica vojne tehnike, od toga 260 tenkova.\n11. 09. 2021. u 08:42\nZBOG PROTESTA IZA REŠETAKA: Kolesnikovoj 11, a Znaku 10 godina robije\nSUD u Minsku izrekao je juče kaznu Mariji Kolesnikovoj (39), koja je bila član koordinacionog saveta beloruske opozicije.\n07. 09. 2021. u 06:00\nLUKAŠENKO OPTUŽIO POLJSKU ZA POGRANIČNI KONFLIKT: „Narušili su državnu granicu Belorusije“\n23. 08. 2021. u 13:07\nBRISEL OTPUŽIO BELORUSIJU: Direktno nas ugrožavate! Šaljete nam migrante\nZEMLJE članice EU optužile su danas Belorusiju da time što izbeglice koje traže azil tera sa svoje teritorije prema susednim zemljama direktno ugrožava EU.\n18. 08. 2021. u 21:40 >> 21:41\nBELORUSKI predsednik Aleksandar Lukašenko ponovio je da vidi rizik izbijanja novog svetskog rata i istakao da ne želi da njegova zemlja podstane bojno polje.\nMINISTARSTVO inostranih poslova Belorusije povuklo je prethodno izdato odobrenje za imenovanje američkog ambasadora u Minsku DŽuli Fišer, saopštio je portparol beloruskog spoljnopolitičkog resora Anatolij Glaz.\nLUKAŠENKO SE ODLUČIO NA PROMENE: Beloruski nacrt Ustava bez odredbe o neutralnosti\nBELORUSKI nacrt ustava koji bi trebalo da se nađe na referendumu, neće sadržati postojeću odredbu o neutralnosti, rekao je danas novinarima predsedavajući Ustavne komisije Pjotr Miklaševič.\nPRIPADNICI Pogranične službe Litvanije saopštili su da su čili pucnjavu na granici sa Belorusijom.\nSAD bi narednog ponedeljka, kada se navršava godinu dana od predsedničkih izbora u Belorusiji, mogle da uvedu toj zemlji nove sankcije, objavio je Si-En-EN, prenosi RIA Novosti.


Prvobitni termin, 24. jul 2020, po svoj prilici će biti promenjen, jer to sada već zahteva više nacionalnih olimpijskih komiteta, a i sam Međunarodni olimpijski komitet je u nedelju najavio da će "početi da razmišlja o novim scenarijima". Uz to, ovog jutra je japanski premijer Šinzi Abe je istakao da je sada već izvesno da je nemoguće održati pomenuti spektakl u ranije redviđenom terminu.\nPovodom najnovijih dešavanja u vezi sa Olimpijskim igrama, predsednik OKS-a je naglasio sledeće:\n„Sada je vreme kada treba da brinemo o zdravlju naših sportista i naše nacije. Olimpijski komitet Srbije bez ikakve dileme podržava stavove i delovanja Međunarodnog olimpijskog komiteta koji su vrlo jasni, a to je da otkazivanje Igara nije na agendi. Otkazivanje Igara bi bila naša predaja, a sport ne trpi one koji od borbe odustaju. Sa druge strane, Olimpijski komitet Srbije podržava mogućnost promene termina održavanja Olimpijskih igara, stavljajući uvek na prvo mesto zdravlje i bezbednost naših sportista, kao i svih drugih ljudi. U danima i nedeljama koje su ispred nas, Olimpijski komitet Srbije ostaje posvećen brizi o zdravlju sportista, ali i svih ljudi u Srbiji, pa još jednom koristim priliku da sve državljane naše zemlje pozovem da poštuju preporuke i instrukcije Vlade Republike Srbije u cilju sprečavanja širenja korona virusa“, istakao je Maljković.


ЗАБРИЊАВА ДОЛАЗАК ВУЧИЋА У ПОТОЧАРЕ - Јадовно 1941. - КУЛТУРА СЈЕЋАЊА\nZABRINjAVA DOLAZAK VUČIĆA U POTOČARE\nPredsjednik Organizacije porodica zarobljenih i poginulih boraca i nestalih civila Srebrenice Mladen Grujičić rekao je danas da je zabrinjavajuće da premijer Srbije Aleksandar Vučić dolazi u Potočare 11. jula da bi odao počast bošnjačkim žrtvama, a nije bio na komemoraciji srpskim žrtvama u Bratuncu 4. jula.\n“Očito je da se nastavlja nepravda prema srpskim žrtvama i minimiziranje zločina nad Srbima. I očito je da zapadne prijetnje raznim rezolucijama utiču na donošenje mnogih odluka u državama regiona, pa i na Vučićev dolazak u Potočare”, rekao je Srni Grujičić.\nOn kaže da su namjeravali da od Vučića zatraže da ne dolazi u Potočare, jer se niko od bošnjačkig lidera nikada nije izvinio za srpske žrtve, niti je kad posjetio neko od srpskih stratišta.\nGrujičić napominje da se od 1992. do 1995. godine kontinuirano odvijao zločin nad srpskim narodom u Srebrenici i okolini i da se za etničko čišćenje i ubistvo oko 3.500 Srba iz srednjeg Podrinja, od kojih su polovina bili civili, niko nije izvinio, a kamoli da je neko procesuiran i osuđen.\n“To su bili monstruozni zločini i svirepa ubistva civila na razne načine, od klanja, kasapljenja, pečenja na ražnju, odsijecanja glava i premlaćivanja do smrti”, rekao je Grujičić.


NIS podržao rekonstrukciju Centra za trening odbojkaša u Zrenjaninu | NIS\nNIS > Presscentar > Vesti > NIS podržao rekonstrukciju Centra za trening odbojkaša u Zrenjaninu\nKompanija NIS, kao društveno odgovorna kompanija, nastavila je da doprinosi razvoju sporta u Zrenjaninu i u saradnji sa Odbojkaškim klubom “Klek Srbijašume” podržala rekonstrukciju “Centra za treniranje odbojkaša” u Zrenjaninu.\nČedomir Janjić, gradonačelnik Zrenjanina i Valerij Proskurin, zamenik generalnog direktora i direktor Bloka „Servisi“ NIS-a\nRekonstrukcijom ovog prostora koju je NIS podržao sa 3 miliona dinara, grad Zrenjanin dobio je modernu dvoranu u kojoj će profesionalni sportisti imati mogućnost da kvalitetno treniraju i razvijaju svoje talente. Centar je takođe namenjen i deci školskog uzrasta, sportskim klubovima, kao i rekreativcima. Kompanija NIS prepoznala je značaj ovog projekta i podržala ga u okviru programa “Zajednici zajedno” želeći da doprinese razvoju amaterskog i profesionalnog sporta, ali i promociji zdravog načina života i pravilnog razvoja mladih.\nSvečanom otvaranju Centra prisustvovali su, između ostalih Čedomir Janjić, gradonačelnik Zrenjanina, Valerij Proskurin, zamenik generalnog direktora i direktor Bloka „Servisi“ NIS-a, kao i predstavnici Odbojkaškog kluba „Klek“.\nGradonačelnik Zrenjanina Čedomir Janjić ovom prilikom zahvalio se kompaniji NIS na podrščci projektu koji je od velikog značaja za sport i odbojku za Klek i Grad Zrenjanin. „Mislim da ne treba da vam pričam šta znači odbojka za Klek i Srbiju. To je nešto na šta se svi ponosimo. Odlično je što ima mnogo ljudi ovde u Kleku koji se kvalitetno bave i odbojkom i drugim sportovima, ali moram da se zahvalim i društveno odgovornim kompanijama koje prate sve to. Naftna industrija Srbije i ljudi koji vode celu tu priču prepoznali su ovaj značajan projekat da se završi ovaj trenažni centar i ja vam se na tome zahvaljujem. Nekoliko važnih projekata se svake godine finansira iz sredstava NIS-a. Ovo je možda malo drugačije nego što neke druge firme finansiraju sportske klubove u Srbiji. Ovde su u pitanju konkretni projekti“, naglasio je Janjić.\nRekonstrukcijom ovog prostora koju je NIS podržao sa 3 miliona dinara, grad Zrenjanin dobio je modernu dvoranu u kojoj će profesionalni sportisti imati mogućnost da kvalitetno treniraju i razvijaju svoje talente.\nValerij Proskurin, zamenik generalnog direktora i direktor Bloka „Servisi“ NIS-a je ovom prilikom izjavio: „Uveren sam da će ovakav savremeni prostor omogućiti sportistima , učenicima i rekreativcima da razvijaju i unapređuju svoj talenat i ostvare velike sportske uspehe. Kompanija NIS sa gradom Zrenjaninom uspešno sarađuje već devet godina kroz program društveno odgovornog poslovanja NIS-a „Zajednici zajedno“, i do sada smo podržali 139 projekata koji su unapredili i poboljšali uslove života stanovništva u Zrenjaninu i njegovoj okolini. Ulaganjem u profesionalni i rekreativni sport, NIS ulaže i nastaviće da ulaže u buduće generacije mladih talentovanih pojedinaca, koji su budućnost naše zemlje“, istakao je Proskurin.\nRajko Petrović, sportski direktor „OK Klek“ je ovom prilikom izrazio veliko zadovoljstvo i značaj realizacije ovog projekta. „Realizacija ovog projekta će nam omogućiti da usavršavamo naše odbojkaše. Od sada će i školska i predškolska deca moći da koriste ovu salu, kao i naši građani za fitnes. Mislim da će oko 80 odsto stanovnika Kleka moći da koristi ove prostorije“, naglasio je Petrović.\nPod korporativnim sloganom „Budućnost na delu“, NIS sarađuje sa 11 lokalnih samouprava u Srbiji i nastoji da unapredi kvalitet života građana u tim zajednicama. U 2017. godini NIS je podržao četiri projekta u oblasti sporta kao što su Fudbalski klub “Radnički Zrenjanin”, Košarkaški klub “Proleter-Naftagas”, Odbojkaški klub “Klek Srbijašume”, kao i Sportsko društvo “Naftagas”, Elemir. Za doprinos razvoju sportske infrastrukture u Zrenjaninu početkom ove godine, kompanija NIS je dobila nagradu “Sponzor –donator 2017”koju dodeljuje Sportski savez Zrenjanina.


Za pet godina na izbore potrošili devet milijardi dinara - JUGPRESS\nZa pet godina na izbore potrošili devet milijardi dinara\nPostavio: Jugpress Juli 6, 2017\nU poslednjih pet godina je, za izbore na centralnom nivou, odnosno predsedničke i parlamentarne izbore, iz državnog budžeta izdvojeno je devet milijardi dinara, od kojih je više od 60 odsto sredstava utrošeno na vanredne izbore, navodi s eu izveštaju Nacionalne koalicije ze decentralizaciju (NKD).\nAnaliza NKD-a pokazuje da je za iznos budžetskih sredstava opredeljenih za vanredne parlamentarne izbore 2014. i 2016. godine, Skupština Srbije je mogla da radi skoro 22 meseca kao i da je ukupna pauza u donošenju zakona, tokom trajanja ta dva vanredna izborna ciklusa, iznosila ukupno 11 meseci.\nViše od 60 odsto sredstava (5.4 milijardi) opredeljeno je za vanredne izbore, koji, navodi se u istraživanju, i nisu bili potrebni jer je postojala stabilna skupštinska većina.\nZakonodavna aktivnost, u izbornim godinama, bila je i do 30 odsto manja.\nU izbornim godinama se čak 70 odsto zakona donosilo po hitnom postupku (u neizbornim taj procenat iznosio je 45 odsto)\nKampanja za ovogodišnje predsedničke izbore bila je za četvrtinu skuplja nego kampanja za predsedničke izbore održane 6. maja 2012. godine\nPobednički kandidat Aleksandar Vučić imao je više sredstava nego svih deset protivkandidata zajedno.\nViše od 80 odsto sredstava u kampanji aktuelnog predsednika utrošeno je na oglašavanje\nNijedan nadležni državni organ u Srbiji ne poseduje sveobuhvatne podatke o svim izbornim troškovima\n”U ovogodišnjoj kampanji Aleksandra Vučića, koji je u vreme održavanja izbora bio predsednik Vlade, najviše novca inkasirali su Televizija Pink i dnevni list Blic”, navodi se u izveštaju NKD-a.\nSNS je u poslednjoj kampanji obezbedila i najviše priloga fizičkih lica, nešto više od dva miliona evra.\nIako su svi prilozi 6940 osoba bili u iznosu od 40 hiljada dinara, Republičko javno tužilaštvo se nije zainteresovalo da ispita ove šta stoji iza ovih cifara, bez obzira na podatke Agencije za borbu protiv korupcije da među darodavcima ima i socijalnih slučajeva.\nU ovoj analizi korišćeni su zvanični podaci Ministarstva Finansija, Ministarstva Državne uprave i lokalne samouprave, Ministarstva spoljnih poslova Republike Srbije, Upravnog suda, Agencije za borbu protiv korupcije, Uprave za izvršenje krivičnih sankcija i Republičkog zavoda za statistiku prikupljeni na osnovu Zakona o slobodnom pristupu informacijama od javnog značaja\nNajnovije socioekonomsko istraživanje Nacionalne koalicije za decentralizaciju možete naći u nastavku.


Federalno ministarstvo raseljenih osoba i izbjeglica i Općina izgradit će kuću za Bajru Hodžića i njegovog oca\nIz Federalnog ministarstva raseljenih osoba i izbjeglica saopćeno je da će ovo ministarstvo, u saradnji sa Općinom Kladanj, osigurati sredstva za izgradnju nove porodične kuće za porodicu Hodžić.\nFederalni ministar raseljenih osoba Edin Ramić i načelnik Općine Kladanj Jusuf Čavkunović reagirali su na inicijativu za rješavanje stambenog pitanja trinaestogodišnjeg Bajre i njegovog oca Muhameda koji žive u neuslovnoj kući u selu Nočajevići, kojoj je olujno nevrijeme uništilo krov koji sada prokišnjava.\nIz Federalnog ministarstva i općine zahvalili su udruženju „Budimo ljudi“ iz Srebrenika i građanima, te preuzeli odgovornost da, uime institucija, riješe stambeno pitanje ove porodice.\nS obzirom na neuslovnost stambenog objekta i teške zimske uslove, resorno ministarstvo i ova općina pokrenuli su proces zbrinjavanja ove porodice u privremenom smještaju, gdje će boraviti do završetka procedure i građevinskih radova na kući koja će biti izgrađena.\nNačelnik Čavkunović je kazao da će općina riješiti imovinsko pravne odnose, obezbijediti građevinsko-tehničku dokumentaciju i dio građevinskog materijala za novi stambeni objekat, kao i pitanje socio-ekonomskog statusa ove porodice, saopćeno je iz Federalnog ministarstva raseljenih osoba i izbjeglica.


"Srpska kuća" otvorena na Aerodromu Nikola Tesla\nNaslovna » BG svaštara » Promocije » „Srpska kuća“ otvorena na Aerodromu Nikola Tesla\nNeko drugi 30. avgust 2013. Promocije Komentari su isključeni na „Srpska kuća“ otvorena na Aerodromu Nikola Tesla\nU ovoj prodavnici kompanija Dufry će ponuditi veliki izbor prehrambenih delikatesa, nacionalnih pića i proizvoda domaće radinosti.\nObjekat su presecanjem vrpce otvorili izvršna direktorka Aerodroma Nikola Tesla Violeta Jovanović i generalni direktor kompanije Dufry za Srbiju Adrian Bredšou.\n– Otvaranjem ovog objekta zaokružen je još jedan segment ponude, u skladu sa potrebama putnika. Pored stalnog unapređivanja kvaliteta već postojećih usluga, menadžment Aerodroma Nikola Tesla prepoznaje i neprekidno izlazi u susret novim potrebama korisnika svojih usluga i time se, po raznovrsnosti ponude, svrstava u sam vrh aerodroma u Evropi, pri čemu mesto lidera u regionu postaje nešto što se već podrazumeva – izjavila je Violeta Jovanović.\nAdrian Bredšou rekao je:\n– Srpska kuća nudi autentične proizvode od kojih je većina ručne izrade, veliki izbor artikala koji mogu biti savršen poklon i divna uspomena iz Srbije, kao i mogućnost uživanja sa prijateljima i porodicom u izvanrednim ukusima domaće hrane i pića. Koristim ovu priliku i da najavim buduće projekte unapređenja maloprodajne usluge putnicima. U sledećih nekoliko meseci kompanija Dufry Duty Free će otvoriti prodavnice svetski poznatih brendova poput prve prodavnice Victoria’s Secret u ovom delu Evrope, Armani Jeans, Hugo Boss i Swarovski.\n„Srpska kuća“ nalazi se kod izlaza A1, a radno vreme prodavnice je od 5.30 do 21.30. (danubeogradu.rs)\nTagoviaerodrom "nikola tesla" bg svaštara dub promocije shopping vesti\nPrethodni Peti Mikser Design Food, 15. septembra\nSledeći 6. Porodični sajam, 7. i 8. septembra


Đorđević u Srebrenici: Podrška Srbima se daje OVDE, a ne na KANABETU KOD VUČIĆA - Politički.rs\nPredsednik pokreta Oslobođenje Mlađan Đorđević nalazi se u poseti Republici Srpskoj, gde je, prema njegovim rečima, došao da bi u ovom teškom trenutku na licu mesta dao podršku srpskom entitetu i srpskom narodu preko Drine.\nOn je kritikovao nametnuti zakon Visokog predstavnika za BiH Valentina Incka o zabrani negiranja genocida, ocenjujući taj akt kao „nastavak politike zapada“ da se Republika Srpska prvo proglasi genocidnom tvorevinom, a onda po tom osnovu i ukine.\n„Aleksandar Vučić se na sav glas hvali svojim prijateljstvom sa novoizabranim Visokim predstavnikom, Kristijanom Šmitom. Pa hajde, neka onda interveniše kod svog velikog prijatelja koji uskoro stupa na dužnost, da se ovaj nakaradni zakon ukine“, izjavio je lider Oslobođenja danas u Srebrenici.\nĐorđević je ocenio da su Inckov zakon, ali i izbor Šmita bez konsultacija sa Savetom bezbednosti UN, kao i stalni napadi na srpski entitet iz Sarajeva, pokazatelj da se nalazimo u prelomnom trenutku po sudbinu Republike Srpske.\n„Zbog tih napada sam smatrao da je važno da budem ovde, da podržim naš narod i naš srpski entitet. Ovde se daje podrška Srbima i Republici Srpskoj, a ne na kanabetu kod Vučića“, ističe predsednik Oslobođenja, aludirajući na nedavni sastanak u Vili Mir na koji su, pored predsednika SNS, došli i Boško Obradović, Saša Radulović, kao i lideri DSS, SRS i Zavetnika.\nĐorđević će tokom višednevne posete obići Bratunac, Srebrenicu i Trebinje, a sastaće se sa političarima, aktivistima, ali i predstavnicima crkve i kulturnih udruženja, saopštili su iz pokreta Oslobođenje.\nTags: MLAĐAN ĐPRĐEVIĆ POKRET OSLOBOĐENJE REPUBLIKA SRPSKA\nPrevious Mađarski zakon protiv LGBT primenjivaće se oko crkava i škola\nNext Skupština slobodne Srbije: Zagađenje skoro DESETOSTRUKO iznad maksimalne granice! Okupimo se na NOVI USTANAK nepristajanja na opšte zagađenje svih aspekata života


Obaveze poreznih obveznika kod prijenosa (prodaje) imovine - Privredna štampa\nObaveze poreznih obveznika kod prijenosa (prodaje) imovine\nPITANJE: Na koji način poreski obveznik može izvršiti prijenos cjelokupne ili dijela imovine, uključujući i zalihe (repromaterijal) na drugog poreskog obveznika, koji je registriran kao pravno lice i predstavlja poseban poslovni subjekt koji se bavi istom djelatnošću i već se nalazi u sistemu PDV-a. Osnovna sredstva za rad (mašine) za obavljanje registrirane djelatnosti prenosioca imovine stečena prije od oko 30 godina, znači prije uvođenja Zakona o PDV-u, a isto toliko godina ima i građevinski objekat u kojem se obavlja predmetna djelatnost. U ovom slučaju radi se o prenosu imovine i zaliha uz naknadu od 1,00 KM, na koji iznos je ispostavljena i faktura. Šta je obaveza prenosioca imovine, odnosno prodavaoca imovine ako je fakturu ispostavio na 1,00 KM, a šta sticaoca imovine (odnosno kupca) u odnosu na Upravu za indirektno oporezivanje BiH (sticalac imovine je već poreski obveznik i nastavit će sa obavljanjem djelatnosti kojom se bavio i prenosilac imovine)?\n– Da li se prijenos građevinskog objekta, mašina i zaliha od strane prenosioca u korist sticaoca može izvršiti u skladu sa članom 7. Stav (2) Zakona o porezu na dodanu vrijednost, odnosno bez obračunavanja PDV-a?\n– Da li je u konkretnom slučaju potrebno da prenosilac i sticalac imovine donesu određene poslovne odluke vezano za ovaj poslovni događaj, konkretno za prenos (prodaju) imovine kao i njeno stjecanje?\n– Da li o tim svojim poslovnim odlukama imaju obavezu da obavijeste UIO?\n– Ukoliko prenosioc imovine može izvršiti prijenos imovine na sticaoca imovine kako evidentirati ove poslovne promjene u poslovnim knjigama prenosioca i sticaoca imovine?\ne – PDV – provjera ispravnosti unesenih podataka


Pajtić: Vučićeva ostavka je dobra vest | Autonomija\nPajtić: Vučićeva ostavka je dobra vest\nVučić je već toliko puta u prethodne četiri godine obmanuo građane, da nema pravo ni od koga da traži da mu ikada više veruje\nDemokratska stranka (DS) smatra da je odluka Aleksandra Vučića da podnese ostavku na mesto predsednika Vlade Srbije dobra vest za sve građane, izjavio je danas Bojan Pajtić, predsednik DS, saopštila je ova stranka.\n„Vanredni parlamentarni izbori će pokazati i Aleksandru Vučiću, i njegovom režimu da građani neće ćutati dok im se smanjuju plate, otimaju penzije, povećavaju porezi i cene, da neće mirno gledati kako se samo oni na vlasti bogate, kako od svojih smanjenih plata plaćaju privatne poslovne dogovore provučene kroz tajne ugovore i da neće pristati na ućutkivanje kritike, strahovladu i uništavanje institucija“, navedeno je pisanoj Pajtićevoj izjavi.\nDemokratska stranka će na izbore izaći sa programom kojim će pokazati da se reforme mogu sprovoditi i nova radna mesta otvarati bez smanjivanja plata, bez štednje na građanima, bez ućutkivanja kritike i bez zloupotrebe vlasti.\n„Čovek koji govori kako je ‘pre godinu i devet meseci zatekao državu pred bankrotom’ verovatno misli na ono što je sam ostavio u periodu svoje vlasti od 2012. do 2014. godine. Čovek koji, kada kaže ‘da ne želi pogled u prošlost’, misli samo na sopstvenu prošlost dok tuđu, falsifikovanu prošlost, već četiri godine koristi kao izgovor za sopstvenu nesposobnost, sada očekuje od građana još jednu šansu ‘da se otarasi mangupa u svojim redovima’.\n“Verovatno zato što prva četiri puta nije umeo dobro da ih izabere, a sada, peti put, to će uraditi baš kako treba“, naveo je Pajtić.\nOn je dodao da je jedini problem je što je Aleksandar Vučić već toliko puta u prethodne četiri godine obmanuo građane, da nema pravo ni od koga da traži da mu ikada više veruje.


,,Država na štiklama’’: Rast i održivost ženskog preduzetništva – Покрајински секретаријат за привреду и туризам\nNovi Sad, 15. jun 2018. – Da je praksa pokazala da su žene, posmatrane kroz sve funkcije koje obavljaju u životu, počev od uloge ćerke, majke, poslovne žene, sve do žena u politici, dimplomatiji, veoma kreativne i preduzimljive, stoga se zasiguno može simbolika današnje konferencije ,,Biznis na štiklama“ preneti i na viši nivo, u ,,država na štiklama“, istakao je potpredsednik Pokrajinske vlade i pokrajinski sekretar za privredu i turizam, Ivan Đoković, obraćajući se učesnicama Druge međunarodne stručne konferencije preduzetnica u Novom Sadu.\nĐoković je rekao da se, statistički posmatrano, žensko preduzetništvo realizuje u zoni niskoproduktivnih delatnosti, pretežno uslužne dečatnoszi i trgovina, te da oko 34 odsto od ukupnih privrednih društava u Srbiji za osnivače imaju ženu. Postavlja se pitanje njihove održivosti jer je gotovo polovina ugašenih preduzeća u sferi ženskog preduzetništva, što znači da je veliki deo takvih preduzeća neodrživ.\n,,Žena je zaštićena samo u okviru radnog zakonodavstva, dok zakonodavstvo u privrednom sistemu ne prepoznaje ženu kao preduzetnika, kao ni njenu kreativnost, upornost i snalažljivost. U narednom periodu bi trebalo posvetiti posebnu pažnju jačanju i održivosti ženskog preduzetništva, što Sekretarijat već čini putem svojih konkursa. U okviru naših konkursa i u privredi i u turizmu, znatan broj dodatnih bodova nosi upravo privredna društva čiji su osnivači i menadžeri žene“, istakao je Đoković, dodavši da je 96 odsto ženskih preduzeća, zapošljava do deset lica, dok 75 odsto obavlja svoju delatnost na nivou lokala.\nOn je najavio da je u postupku osnivanja i savet za žensko preduzetništvo pri Sekretarijatu, u okviru koga će biti imenovane žene, nosioci ideja ženskog preduzetništva, te daju preporuke na koji način da se ova oblast dalje razvija. Cilj saveta je da se zajedničkim radom kreira nov konkurs kojim bi preduzetnicama omogućili da bespovratnim sredstvima, u znatno većim iznosima nego što je bio slučaj, osavremene svoje poslovne procese i obezbede sebi novu likvidnost.\nSkup preduzetnica otvorila je predsednica Narodne skupštine Republike Srbije, Maja Gojković, rečima da prisutne preduzetnice svojim primerom pokazuju da je moguće ostvariti svoje snove i uspeti u poslu koji se ne može isključivo smatrati ,,muškim“. Razvijanje ženskog preduzetništva i njegova održivost, po njenim rečima, ruši sve predrasude i stereotipe o ženama koji su još uvek prisutni u našem društvu, dok je podrška ovom vidu preduzetništva, putem unapređenja zakonodavnih mera, i razvojna šansa za Srbiju i čitav region.\nČlan Gradskog veća za privredu Grada Novog Sada, Milorad Radojević, ističe da je, u eri turbulentnih tržišnih kretanja, ekonomsko osnaživanje žena jedan od osnovnih načina za jačanje njihovog položaja, te da udruživanjem postaju jače i lakše se predstavljaju donosiocima odluka, jer upravo na takvom tržištu opstaju oni koji su inovativni i kreativni.\nPovezivanje preduzetnica je veoma važno, iz čega proizilazi i unapređenje znanja i razmena iskustava među preduzetnicama, pri čemu se one koje već posluju osnažuju, dok se onima koje razmišljaju da pokrenu samostalni posao pruža podrška, dodaje osnivač Udruženja ,,Natura Vita“ iz Novog Sada, Sofija Bajić. Ona navodi i da je cilj samog skupa da motiviše, poduči i pomogne u stvaranju novih poslovnih kontakata.\nOvogodišnja konferencija se održava u organizaciji Kluba „Biznis na štiklama“ i obuhvata predavanja i panele na teme razvoja ženskog preduzetništva, započinjanja sopstvenog biznisa i njegove održivosti, i pruža mogućnost učesnicama da spoznaju i druge vidove percipiranja preduzetništva, tačnije kao brigu o sebi, sopstvenom profesionalnom razvoju, ali i kao način da se reklamiraju njihove delatnosti i ostvare poslovni kontakti i proširi mreža saradnika i partnera. Akcenat je stavljen na oblast marketinga u preduzetništvu, same investicije u marketing, te holističkog pristupa menadžmentu i marketingu, ali i uspešnoj prodaji. Učesnice razmatraju i teme u okviru budžetiranja i upravljanja finansijskim sredstvima, a sve kroz struku i primere dobre prakse.


PRAG – Prvi predsednik Slovenije Milan Kučan izjavio je da očito postoji non-pejper o mogućoj promeni granica na Balkanu, iako u Sloveniji poriču da stoje iza njega.\n„Sada se ispostavilo da se zna u Briselu ko je njegov autor, kao i sadržaj, ali ne žele da to otkriju zbog njegovog pogubnog efekta po međunarodne odnose“, rekao je Kučan za Radio Slobodna Evropa (RSE) .\n„Dakle, nikakvo prekrajanje granica ne dolazi u obzir“, rekao je Kučan.\nČlan Predsedništva Bosne i Hercegovine (BiH) Željko Komšić ranije je rekao da je predsednik Slovenije Borut Pahor prilikom posete Sarajevu 5. marta rekao trojici članova Predsedništva BiH da je u EU sve više glasova koji pozivaju na „dovršetak raspada Jugoslavije“. Pahor je navodno pitao da li je moguća „mirna disolucija“ BiH.


SDP će opet pokrenuti inicijativu za promjenu imena OŠ "Mustafa Busuladžić"\nSDP će opet pokrenuti inicijativu za promjenu imena OŠ “Mustafa Busuladžić”\nOpćinsko vijeće Novi Grad Sarajevo danas je jednoglasno usvojilo inicijativu Kluba vijećnika SDP-a BiH kojom osuđuje imenovanje ulica, škola i ustanova prema ličnostima koje su povezane sa fašističkim režimom.\nIako je u Skupštini Kantona Sarajevo propala inicijativa o promjeni naziva ulica i ustanova koje nose ime po ličnostima povezanim sa fašizmom, vijećnici Novog Grada su bez mnogo rasprave još jednom izrazili njihovu antifašističku naklonjenost, govori nam šef Kluba vijećnika SDP-a u Novom Gradu Sanjin Saračević.\n“S obzirom na sva dešavanja u posljednje vrijeme, povećan broj neonacističkih ideja, pokreta i dešavanja, bilo je vrijeme da još jednom iskažemo našu antifašističku opredjeljenost. Dovoljno govori činjenica da je inicijativa jednoglasno usvojena u Vijeću Novog Grada. Ipak, imamo disproporciju jer je Skupština Kantona Sarajevo konačni organ. Nadam se da će se na ovom nivou možda ponovo razmatrati inicijativa Kluba SDP-a BiH”, kazao nam je Saračević.\nKako se navodi u vijećničkoj inicijativi, Općinsko vijeće Novi Grad Sarajevo, kao Vijeće Općine koja je nedvosmisleno opredijeljena i njeguje vrijednost antifašizma, osuđuje svaki oblik veličanja fašističkih režima, fašističkih pokreta i simbola, kao i onih koji su svojim djelovanjem i stavovima bili ili se stavljaju u njihovu službu. Pored toga, vijećnici ne podržavaju imenovanje trgova, ulica, kulturnih, obrazovnih i drugih institucija i objekata imenima i nazivima koji se na bilo koji način dovode u vezu s djelovanjem fašističkih režima i pokreta.\nMeđutim, na području općine Novi Grad proteklih nekoliko godina tema brojnih rasprava je Osnovna škola “Mustafa Busuladžić” u Dobroševićima. Segmedina Srna je kao zastupnica SDP-a u prošlom mandatu prva aktuelizirala pitanje promjene imena ove škole, što se nije desilo.\nSada kada su vijećnici Novog Grada jasni u svojoj opredjeljenosti, Saračević nam govori da će u narednom periodu ponovo pokrenuti inicijativu da se revidiraju svi sporni nazivi na području ove općine. Između ostalih, tražit će donošenje novog ili vraćanje starog naziva OŠ “Mustafa Busuladžić”.\nPodsjećanja radi, iz SDP-a ističu da je Busuladžić intelektualac koji je podržavao nacističke stavove i progon sarajevskih Jevreja.\nNedavna inicijativi Šefa Kluba zastupnika SDP-a Igora Stojanovića u Skupštini KS trebala je samo tri glasa da bude usvojena. Stoga su iz Kantonalnog odbora SDP Sarajevo odreagovali na odsustvo zastupnika Naroda i pravde na sjednici, njihovog koalicionog partnera. Član Kantonalnog odbora SDP Sarajevo Ognjen Minić čak je pisao ostalim članovima rekavši da će tražiti raspisivanje referenduma koji se tiče koaliranja s NiP-om na lokalnim izborima.\n> SDP Stari Grad Sarajevo predstavio svoj izborni program


Stanković: Vratićemo aerodrom Nišlijama - Demokratska stranka\nStanković: Vratićemo aerodrom Nišlijama\nNa četrnaestoj slobodnoj zoni u Nišu, Stanković je kazao da će nova vlast “vratiti aerodrom Nišlijama” i da je to njena “moralna i građanska obaveza”. On je podsetio da je pre skoro godinu dana Upravnom sudu podneta tužba u kojoj se zahteva poništenje “sramne odluke Skupštine grada Niša”, od 22. juna 2018. godine, o prenosu udela i osnivačkih prava nad javnim preduzećem “Aerodrom Niš” sa Grada na Republiku. Tužbu su podneli odbornici DS i drugih opozicionih stranaka, zajedno sa nevladinim organizacijama Udruženi pokret slobodnih stanara, Media i reform centar, Nacionalna koalicija za decentralizaciju i Proaktiv.\nStanković je kazao da je vlast na čelu sa SNS-om za samo osam meseci na nekada najperspektivnijem aerodromu uspela da napravi gubitak od 17 miliona dinara, a pri tom sve vreme obmanjivala javnost da je zabeležila dobitak od četiri miliona. On je rekao da se uprkos pričama o tome kako će aerodrom “procvetati” nakon što ga preuzme Republika, što se inače dogodilo u avgustu prošle godine, “opet uzima novac iz džepova građana Niša za pokrivanje njegovih gubitaka”.\nOn je rekao da vladajuća većina kroz farsu o uvođenju 12 linija od javnog značaja sa niškog aerodroma koje se subvencionišu iz državnog budžeta sa pet miliona evra godišnje u stvari pokriva gubitke nacionalnog prevoznika “Er Srbija” koja leti na tim linijama.\n– Koliko su dobro izabrali te linije, pokazuje i to da na nekim letovima ima samo po četiri putnika, pa ih prevoze autobusima sa Niškog aerodroma na Beogradski, kako bi odatle leteli.


NIS i EPS najuspešnije kompanije u 2013. godini | Energetski portal Srbije\nNIS i EPS najuspešnije kompanije u 2013. godini\nNedeljnik NIN u saradnji sa Agencijom za privredne registre predstavio je listu 300 najprofitabilnijih kompanija u Srbiji za 2013. godinu, a na prvom mestu našla se „Naftna industrija Srbije“. Ova kompanija u 2013. godini ostvarila je profit od 48,3 milijarde dinara. Na drugom mestu nalazi se „Elektroprivreda Srbije“ sa ostvarenim prihodom od 19,1 milijardi dinara.\nŠto se tiče liste poslovnih prihoda, NIS je na prvom mestu sa 249,7 milijardi dinara, dok se EPS nalazi na trećem mestu sa 152,38 milijardi dinara.\nDirektor Agencije za privredne registre gospodin Zvonko Obradović izjavio je da se u privredi Srbije pojavljuje oko 330 hiljada kompanija, a da od tog broja oko 27,8 odsto kompanija nema nijednog zaposlenog radnika.\nVršilac dužnosti predsednika Privredne komore Srbije gospodin Miroslav Miletić rekao je da u Evropskoj uniji oko 75 do 80 bruto domaćeg proizvoda donose mala i srednja preduzeća, dok je u Srbiji taj broj upola manji.


Beta 8. novembra 2017. 17:00\nMinistar rudarstva i energetike Srbije Aleksandar Antić izjavio je danas u Bukureštu da je Savet ministara mehanizma Kina plus 16 zemalja centralne i istočne Evrope odlučio da budu nastavljena zajednička istraživanja u energetici.\nAntić je novinarima rekao da će kroz zajednička istraživanja ekspertski timovi razmenjivati iskustva, a da će prva delegacija posetiti Kinu u prvom kvartalu 2018. godine.\nOn je kazao da je na današnjem ministarskom sastanku ocenjeno da je Srbija lider u saradnji sa Kinom i da je najpraktičnija jer brzo počinje realizaciju projekata.\nGovoreći o saradnji Srbije i Kine u energetici, Antić je kazao da je u Kostolcu završena prva faza revitalizacije blokova B1 i B2 vredna oko 300 miliona dolara, a da je sada u toku rad na drugoj fazi u okviru koje je planirano povećanje proizvodnje uglja na kopu Drmno sa devet na 12 miliona tona godišnje i izgradnja nove termoelektrane snage 350 megavata, što je projekat vredan oko 700 miliona dolara.\nOn je rekao da mehanizam Kina plus 16 zemalja ima dva ključna efekta – jačanje saradnje sa Kinom i regionalna saradnja, a da su energetska bezbednost i sigurnost snabdevanja regionalna pitanja i da se ne mogu posmatrati izolovano.\nAntić je kazao da Srbije ima tri ozbiljne energetske interkonekcije koje su u fazi razmatranja i da je danas sa rumunskim predstavnicima razgovarao o gasnoj interkonekcije Srbije i Rumunije.\nNaveo je da će saradnja Kine i 16 zemalja centralne i istočne Evrope na ministarskom nivou postati redovna, a da će sekretarijat tog mehanizma biti Rumunski energetski centar.


Stavljen moratorij na imenovanja na javne funkcije - Istinomjer\nStavljen moratorij na imenovanja na javne funkcije\nVlada FBiH na sjednici održanoj 2. aprila zadužila je sva federalna ministarstva, uprave, upravne organzacije, ustanove i druge institucije i službe, kao i Agenciju za državnu službu FBiH, da obustave sve konkurse za zapošljavanje u državnoj službi i to na period od 60 dana.\nOvim potezom napravljen je i veliki korak ka realizaciji dogovora lidera DF-a Željka Komšića i lidera SDA Bakira Izetbegovića koji je postignut još u decembru prošle godine, a koji je ubačen i u sporazum o principima formiranja vlasti u FBiH.\n„Ključna je stvar da se stane s tim imenovanjima, da se ono što zakon nalaže sada, ljudi kojima su istekli mandati, da se postavljaju umjesto njih samo oni koji će privremeno obavljati tu dužnost, kao v.d., a da nakon što vlade budu formirane, svaka vlada napravi procjenu, prije svega stručnog kadra koji joj treba“, kazao je Komšić nakon postizanja ovog dogovora.\nInače, u prvim danima nakon njegovog potpisivanja, dogovor o principima za sudjelovanje u vlasti bio je doveden u pitanje upravo zbog toga što nije poštovana njegova tačka koja je tematizovala moratorij na daljnja imenovanja u javnim kompanijama u HNK, o čemu je Istinomjer pisao i ranije.\nMeđutim, nakon prošlosedmične sjednice Vlade FBiH, donesena je odluka da će se imenovanja na funkcije u državnoj službi vršiti tek nakon što Vlada obavi stručne procjene.\nU sporazumu o principima, kao posljednja tačka se navodi da će „izbor i imenovanja na javne pozicije biti vršen prema kriteriju kompetentnosti kandidata uz obavezno prezentiranje programa rada sa vizijom racionalizacije i poboljšanja efikasnosti u djelovanju institucije ili javnog preduzeća“.\nOvaj programski princip tematizovan je i u okviru predizbornog programa DF-a u kom se navodi da „javne kompanije trebaju postati samoodrživi učesnici u tržišnoj utakmici i generatori dobiti“. Kako bi se to ostvarilo, u svom programu DF je naveo kako je nužno „sistemski regulisati procese imenovanja nezavisnih i stručnih uprava u javnim kompanijama, uz jasnu odvojenost vlasničke i regulatorne uloge države“.\nS obzirom da su sva imenovanja sada obustavljena na period od 60 dana, možemo zaključiti i kako je ispunjeno obećanje Željka Komšića koje je dao nakon postizanja sporazuma, ali je tako i odmah po konstituisanju federalne Vlade započeto i ispunjavanje jednog predizbornog obećanja DF-a.\nOvaj potez novoformirane Vlade FBiH je pohvalan i iz razloga što su upravo imenovanja nekompetentnih ljudi u državnu službu i na čela javnih preduzeća bili jedan od većih problema svih dosadašnjih vlada u FBiH. Tako ostaje nada da će i ovaj programski princip sporazuma na kojem je i bazirana vladajuća koalicija u FBiH biti do kraja poštovan i da će konačno na javne funkcije biti postavljeni kompetentni kadrovi.


VW i JAC započinju proizvodnju električnih vozila › Made-in-Germany.rs\nKineska agencija za ekonomsko planiranje odobrila je domaćem proizvođaču automobila, kompaniji „JAC Motors“ (Jianghuai Automobile Group), poslovno partnerstvo sa nemačkom kompanijom „Volkswagen“, kako bi zajedno uložile ukupno 734 miliona dolara u proizvodnju 100 hiljada električnih automobila godišnje.\nVolkswagen, najveći svjetski proizvođač automobila i tržišni lider u Kini, prošle godine je u toj zemlji prodao četiri miliona svojih vozila, među kojima tek nekoliko stotina električnih, iako je prodaja „zelenih“ vozila u Kini u značajnom porastu, prenosi „seebiz“.\nVeć godinama Kina važi za najveće svetsko tržište automobila, a zahvaljujući državnim podsticajima za kupovinu, u poslednje vreme je postala i vodeće tržište za električna vozila. Prema propisima ove zemlje, da bi mogli da investiraju, strani proizvođači automobila moraju ući u partnerstvo sa domaćim proizvođačima. U skladu sa tim, Volkswagen u Kini već proizvodi automobile u partnerstvu sa domaćim kompanijama.\nPrilikom nastupa na Šangajskom sajmu automobila u aprilu, izvršni direktor kineske filijale Volkswagena Jochem Heizmann je najavio kako kompanija očekuje da će do 2020. godine prodavati oko 400 hiljada električnih automobila.\nU Kini je tokom 2016. godine prodaja vozila na električnu energiju skočila za 53 procenta, na 507 hiljada, podstaknuta vladinim subvencijama čiji je cilj borba protiv hroničnog zagađenja vazduha. Ukoliko predlog kineske vlade, predstavljan u septembru prošle godine, bude i usvojen, od automobilskih kompanija će se zahtevati da već od iduće godine proizvode određeni procenat vozila na čistu energiju.\nOd MiG na 24/05/2017 / AKTUELNO, BLOG / Ostavite komentar


Druženje aktuelnih i budućih lidera kulinarstva u susret događaju “Game of Chefs” - PUSTOLOVI\nDruženje aktuelnih i budućih lidera kulinarstva u susret događaju “Game of Chefs”\nBy pustolovi on Četvrtak, Oktobar 13, 2016\nDruženje učenika i profesora Škole za srednje i više stručno obrazovanje „Sergije Stanić“ iz Podgorice i sedam renomiranih izvršnih šefova kuhinje iz zemalja regiona biće održano u hotelu “Regent Porto Montenegro” u petak, 14. oktobra.\nDruženje će prethoditi konceptualnom gastronomskom performansu, “Game of Chefs” odnosno “Susretu lidera kulinarstva”, koji će se u “Regentu” održati u subotu, 15. oktobra. Oltion Veshi iz Albanije, Nihad Mameledžija iz Bosne i Hercegovine, Ante Udovičić iz Hrvatske, Jure Tomić iz Slovenije, Filip Ćirić iz Srbije i posebna gošća Petra Jelenić, predvođeni Željkom Knezovićem – izvršnim šefom kuhinje hotela “Regent” danas će poslijepodne provesti sa profesorima i učenicima podgoričke škole, a koji već tradicionalno obavljaju praksu u hotelu “Regent”.\n“Drago mi je što će mladi ljudi koji su odabrali kulinarstvo za svoj poziv imati priliku da se sretnu sa već poznatim zvijezdama regionalne gastro scene.” –I zjavio je ovom prilikom Željko Knezović, izvršni šef kuhinje hotela “Regent”.\nZoran Klikovac, direktor škole “Sergije Stanić” izjavio je da su izuzetno počastvovani prilikom da se njihovi učenici i nekoliko profesora sretnu sa regionalnim kulinarskim zvijezdama.\n“Druženje, organizovano uoči kulinarskog spektakla procjenjujemo kao dokaz partnerstva hotela “Regent” i naše institucije. Ovo partnerstvo koje traje već dvije godine omogućava našim učenicima sticanje praktičnih znanja na najvišem mogućem nivou. Vjerujemo da će naša saradnja iznjedriti neke od lidera struke koji će u budućnosti stati rame uz rame sa postojećim zvijezdama.”- kazao je Klikovac.\nInače, cilj predstojećeg spektakularnog gastronomskog događaja “Game of Chefs” koji sutra počinje u “Regentu” je profilisanje Balkana kao gastronomske destinacije. Svaki od čuvenih šefova kuhinje će kreirati po jedan gang koji će reflektovati njihovu zemlju porijekla, a pomno odabrano vino iz iste regije će zaokružiti čin u okviru cjelokupne regionalne gastronomske simfonije od 7 gangova.\nInspiraciju za organizaciju kvalitetnog kulinarskog šoua tim hotela “Regent” našao je u različitosti i bliskosti nacionalnih kuhinja regiona, obilju kvalitetnih prirodnih proizvoda i činjenici da je u prethodnom periodu, svaka od nacionalnih kuhinja, u režiji pomenutih šefova – lidera doživjela pravu kulinarsku revoluciju uz primjenu ličnih stilova i aktuelnih svjetskih kulinarskih trendova.


Održana dvodnevna obuka jedinica civilne zaštite u okviru projekta „Odgovor na sveprisutne vanredne situacije u pograničnoj oblasti – EMBER“\nU okviru projekta „Odgovor na sveprisutne vanredne situacije u pograničnoj oblasti – EMBER“ koji je finansijski podržala Evropska unija kroz Program prekogranične saradnje između Srbije i Hrvatske, održana je dvodnevna vežba za jedinice civilne zaštite iz Šida i Sremske Mitrovice, jer su ove dve opštine bile izložene poplavama koje su u maju 2014. godine pogodile Srbiju i susedne zemlje.\nCiljevi vežbe, koja je održana 1. i 2. juna u Šidu, bili su uvežbavanje veština spasilaca, sinhronizacija rada više spasilačkih timova i edukacija o bezbednosti na vodi, a održali su je predstavnici Gorske službe spasavanja Srbije čiji spasioci u proseku godišnje imaju preko 50 spasilačkih intervencija u svim delovima naše zemlje.\nU okviru vežbi pripadnici jedinica civilne zaštite opšte namene Opštine Šid i Grada Sremske Mitrovice učili su kako da procene bezbednost na mestu nesreće, procene stanje povređenih lica, kao i da pruže prvu pomoć. Takođe, spasioci Gorske službe spasavanja Srbije predstavili su osnovnu filozofiju spasavanja, kao i hidrološke i druge pojave koje su karakteristične u situacijama kada određeno naseljeno mesto zadesi poplava. Tokom praktičnog dela vežbe uvežbavale su se spasilačke veštine koje su karakteristične za delovanje u poplavama poput izvlačenja osoba iz plitke vode i uslovljeno spasavanje, odnosno dodavanje plutajućeg užeta žrtvama u vodi. Značajan deo vežbe odnosio se na pružanje prve pomoći gde su pripadnici civilne zaštite osposobljavani za kontrolu krvarenja, pregled povređene osobe, reanimaciju i zbrinjavanje povreda koštano zglobnog sistema. Prikazane vežbe spasavanja koje su demonstrirane u uslovima poplava mogu spasiti živote građana u područjima pogođenim poplavama.\nProjekat EMBER je rezultat saradnje institucija iz Vojvodine i Vukovarsko-Srijemske županije. Kao partneri na projektu ispred Autonomne pokrajine Vojvodine javljaju se Sekretarijat Pokrajinske vlade, Fond „Evropski poslovi“ AP Vojvodine i Pokrajinski sekretarijat za privredu i turizam. Značaj projekta su prepoznale i opštine Šid i Sremska Mitrovica koje aktivno učestvuju u njegovom sprovođenju. Takođe, kao relevantni akteri iz struke u projektu učestvuju pokrajinska javna preduzeća, JVP „Vode Vojvodine“ i JP „Vojvodinašume“, kao i Crveni krst Vojvodine koji su učesnici u odbrani od poplava i zbrinjavanju građana u slučaju vanrednih situacija.


Reciklaža električnog i elektronskog otpada u Nišu | Stakleno Zvono e-TV magazin\nby Stakleno Zvono · Published November 28, 2010 · Updated February 14, 2014\nU okviru akcije Očistimo Srbiju ministar životne sredine i prostornog planiranja Oliver Dulić otvorio je fabriku za reciklažu električnog i elektronskog otpada u Nišu. U fabrici Jugoimpeks EER (eReciklaža) koja je izgrađena po najnovijim tehnologijama, biće zaposleno 40 ljudi i godišnje će se prerađivati 5.000 tona otpada.\nOvaj region je dobio danas centar gde će završiti sav elektronski i električni otpad. Ministarstvo je stvorilo ekonomski osnov da se reciklaža isplati, a Srbija će vrlo brzo sav otpad pretvoriti u novac. Zelena ekonomija jedina danas otvara nova radna mesta, a naš cilj je da do sredine 2012. u reciklažnoj industriji bude otvoreno 10.000 novih radnih mesta – rekao je ministar Dulić.\nOn je naveo da se od taksi godišnje prikupi 16 miliona dinara, a da će ta sredstva biti vraćena u reciklažnu industriju.\nU Evropi se preradi četiri kilograma otpada po glavi stanovnika, dok se u Srbiji preradi svega 0,4 kilograma otpada. Sa ovom fabrikom i još tri koje su izgrađene, ali i onom koja će biti otvorena u Valjevu, cela teritorija Srbije će biti pokrivena reciklažom elektronskog i električnog otpada – istakao je ministar Dulić.\nPrema njegovim rečima, sve hemikalije iz elektronskog otpada do sada su završavale u vodi i zemljištu, a prenosile su se u ljudski organizam. Ministar Dulić je istakao direktnu povezanost zagađenja i ljudskog zdravlja i najavio da bi uskoro trebala da bude objavljena publikacija na tu temu.\nKako je objasnio gradonačelnik Niša Zoran Simonović, za grad je važno da se obezbedi što više sirovina za fabriku koja predstavlja najveću grinfild investiciju u tom delu Srbije, vrednu više od milion evra.\nMinistar Dulić je obišao i Reciklažni centar JKP Mediana Niš, gde će uskoro biti izgrađeno reciklažno dvorište. Ministarstvo životne sredine i prostornog planiranja i Fonda za zaštitu životne sredine, potpisali su sa Gradom Nišem i JKP Mediana Niš, Ugovor o sufinansiranju projekta Izgradnja reciklažnih dvorišta, u vrednosti od oko 55,5 miliona dinara.\nPrvo srpsko reciklažno dvorište u Brzanu (75.6%)\nPrezentovan LEAP grada Kragujevca (73.1%)\nRekovac – ekološka budućnost opštine (71.3%)\nKampanja sakupljanja starih baterija- Budi OK! (68.1%)\nKONTROLA ZAGAĐENJA VAZDUHA U SRBIJI (66.4%)\nTags: akcijae-otpadeko vestienergetska efikasnostFond za zaštitu životne sredineNisocistimo srbijuOdrživi razvojproizvodnjaProjekat\nNext story Akcija ‘’Otpiši otpad’’\nPrevious story Uklanjanje radioaktivnih gromobrana


Kurs za elektromehaničara za radio, TV i video uređaje, Ada,…\nELEKTROTEHNIČKA STRUKA - ELEKTROMEHANIČAR ZA RADIO, TV I VIDEO UREĐAJE\nPretpostavljamo i da najpre iz tog razloga specijalizovani kurs i obuka za elektromehaničara za radio, TV i video uređaje, koju u svim poslovnicama širom Srbije organizuje Akademija Oxford za sve punoletne polaznike, spada u red onih koje su naročito dobro posećene. Pomenuta obuka se odvija u celoj našoj zemlji i to prema tačno definisanom planu i programu, cele godine, a polaznici mogu da se prijave kad god to požele, te da dođu lično u jednu od naših poslovnica u njeno radno vreme. A oni isto tako imaju otvorenu mogućnost i da se za pohađanje ove obuke prijave putem telefona jedne od naših poslovnica, ali i da na naš zvaničan mejl pošalju svoje podatke. Ako se budu odlučili za tu opciju prijavljivanja, osim imena i prezimena, te datuma rođenja neophodno je da u mejlu navedu i podatke za kontakt, kao i grad u kome žele da pohađaju ovu obuku.\nOnaj ko želi da pohađa navedeni kurs mora da ispuni osnovni uslov koji podrazumeva najmanje stečeno osnovno obrazovanje. A u trenutku upisa, polaznik osim fotokopije svedočanstva osnovne škole ili diplome srednje škole, treba da dostavi i fotokopiju uverenja o državljanstvu, ali ono ne sme da bude starije od 6 meseci, te kopiju krštenice, odnosno izvoda iz matične knjige rođenih. Budući da se u trenutku upisivanja potpisuje zvaničan ugovor između svakog pojedinačnog polaznika i organizatora ovog kursa, to je neophodno da oni lično prisustvuju upisivanju, te da uz sebe imaju i validan lični dokument, a koji mora da poseduje fotografiju. Inače, ovo se zahteva jer je potrebno da bude izvršena identifikacija svakog pojedinačnog polaznika, a on tada može da se identifikuje uz pomoć lične karte ili pasoša, odnosno vozačke dozvole, stim da naglašavamo da svaki onaj polaznik koji poseduje čipovan dokument ima obavezu da tada, u svakom slučaju dostavi i papir na kome se nalaze očitani podaci sa tog dokumenta, a kako bi mogli da prođu kroz proces identifikacije u skladu sa pravilima.\nPolaznik u trenutku prijave treba da navede i za koji tip nastave u teorijskom delu je zainteresovan, te da jasno naglasi u kojoj kompaniji želi da pohađa praksu. Najpre, da napomenemo da obuka i kurs za elektromehaničara za radio, TV i video uređaje svim zainteresovanim polaznicima nudi mogućnost da predavanja prate ili u grupama ili individualno, ali imaju mogućnost i da teorijski deo pohađaju u paru, to jest prema pravilima poluindividualne nastave, te mogu da se odluče i da pomenuti kurs pohađaju preko interneta. U takvim situacijama se od njih zahteva, na prvom mestu posedovanje računara, a odmah zatim i stabilna internet veza, kojom on mora biti da bude spojen na mrežu, a kako bi ovaj deo nastave funkcionisao u skladu sa predviđenim pravilima, to jest bez ikakvih ometanja.\nNajpre online, a zatim i poluindividualna, kao i individualna obuka, podrazumevaju da svaki pojedinačni polaznik ima pravo da odluči kada će ta vrsta kursa da počne, te zatim da jasno navede predavaču u kojim terminima želi da pohađa nastavu, kao i kojom dinamikom, tako da svoje mišljenje treba da usaglasi sa profesorom, a posle čega može da pohađa odabrani tip nastave.\nKod grupne obuke je princip organizacije potpuno drugačiji i to najpre zato što polaznici prihvataju termine koje unapred određuje organizator. A on, takođe određuje i dinamiku, dok se ovaj tip nastave isključivo odvija u onim našim poslovnicama u kojima postoje realni uslovi za to, a pod tim se misli na prijavljivanje dovoljnog broja polaznika, budući da je potrebno najmanje četiri osobe da bi se napravila jedna grupa, a najviše ih može biti osmoro u jednoj grupi.\nKurs i obuka za elektromehaničara za radio, TV i video uređaje podrazumevaju i praksu koja mora da traje 300 radnih sati, a nju svaki pojedinačni polaznik može da pohađa u firmi koju lično odabere. Ipak, Akademija Oxford, kao organizator ovog kursa preporučuje svakom polazniku varijantu pohađanja prakse u onim kompanijama sa kojima je ona već sarađivala, to jest sa kojima je prethodno potpisala ugovor o poslovno - tehničkoj saradnji. Primaran razlog zbog čega se ovo preporučuje leži u činjenici da ti polaznici imaju i sigurnost i garancije od strane organizatora, da će praksa biti sprovedena prema pravilima, a takođe mogu da budu sigurni da ćemo ih mi na vreme informisati kako o ceni, tako i o svemu ostalom što je vezano za pohađanje prakse u toj kompaniji.\nNaravno, naši polaznici mogu da odaberu i drugu varijantu, to jest da praksu pohađaju u nekoj drugoj kompaniji, a koju će lično pronaći i odabrati. Da bi im to bilo omogućeno, neophodno je da oni nama pruže sve potrebne podatke koji su vezani za tu kompaniju, jer se zahteva potpisivanje ugovora o poslovno - tehničkoj saradnji sa njom, pre nego što taj polaznik počne da pohađa praksu. Vrlo je važno da znate i da sve detalje koji uključuju i dogovor o ceni, morate da precizirate sa predstavnikom kompanije koju ste odabrali, a to nema nikakve veze sa nama, jer svakako ne možemo da vas informišemo o tome. Takođe, nismo u mogućnosti ni da vam siguramo da ćete pohađati praksu koja će biti kvalitetno odrađena i to prvenstveno zato što nismo upoznati sa načinom poslovanja kompanije koju ste odabrali, jer sa njom prethodno nismo imali poslovnu saradnju.\nU obavezi smo da naglasimo i to da ćemo čak i onim kandidatima koji žele da se kvalifikuju za elektromehaničara za radio, TV i video uređaje, a žive u nekom gradu u kome mi za sada nemamo poslovnicu, omogućiti polaganje završnog ispita, ali isključivo u prostorijama naše poslovnice koja se nalazi najbliže mestu njihovog stanovanja. Isto tako ćemo im predložiti i da odaberu neku kompaniju u svom gradu, u kojoj će pohađati praksu, te moraju i da ispoštuju sve navedene zahteve, a kada je pitanju teorijski deo u okviru ovog kursa, njega mogu da prate putem interneta.\nSvako ko sa uspehom bude prošao kroz teorijski i praktični deo ovog kursa, ima mogućnost da izađe na završni ispit kako bi stekao relevantan sertifikat za ovo zanimanje, stim da je primaran uslov za njegovo polaganje dokaz o odrađenoj praksi i to u trajanju od 300 radnih sati. Oni, takođe mogu i da tom prilikom dostave važeči dokaz o stečenom radnom iskustvu u ovoj oblasti, ali se to odnosi na one kandidate koji ne žele da obuku i kurs za elektromehaničara za radio, TV i video uređaje pohađaju kod nas, već samo imaju želju da se prijave za polaganje završnog ispita, odnosno da postanu vlasnici pomenutog sertifikata.\nU okviru završnog ispita su prisutna dva segmenta, a u usmenom delu polaznici imaju obavezu da pruže odgovor na tri pitanja iz oblasti provere, a ukupno je 12 pitanja prisutno u pismenom delu.\nŠto se tiče dokumenata koje mora da priloži svaki polaznik neposredno pre izrade sertifikata, oni podrazumevaju kako svu navedenu obaveznu dokumentaciju, tako i dokaz da su sa uspehom savladali obuku za stručno osposobljavanje (original), a zatim i dokaz da su odradili praksu u tačno određenom trajanja. U dosije naših polaznika se dodaje i ugovor koji smo potpisali, kao i test, odnosno zapisnik sa polaganja završnog ispita.\nSvi oni kandidati koji ne pohađaju ovaj kurs kod nas, ali samo žele da polažu završni ispit, na prvom mestu treba da izvrše prijavu za njegovo polaganje, a zatim i da dostave potvrdu da su uspešno savladali obuku za ovo zanimanje, koju izdaje institucija u kojoj su je pohađali, to jest da dostave validan dokaz o radnom iskustvu ili odrađenoj praksi. Njihovoj dokumentaciji se, naravno isto dodaje i zapisnik sa polaganja i završni test, a oni su takođe u obavezi, kao i naši polaznici da dostave ona dokumenta koja se smatraju obaveznim, a koja osim kopije svedočanstva osnovne škole ili kopije diplome srednje, uključuju i fotokopiju krštenice i uverenja o državljanstvu, za koje se zahteva da ne bude starije od šest meseci.\nAko budete imali prilike da steknete sertifikat za elektromehaničara za radio, TV i video uređaje, svakako ćete želeti da ga upišete i u svoju radnu knjižicu, budući da je on u potpunosti relevantan dokaz da ste kvalifikovani za obavljanje ovog posla. Ali, da biste to mogli da uradite, zahteva se da budete prijavljeni na evidenciju Nacionalne službe za zapošljavanje, jer od 01.01.2016. godine samo ta državna institucija ima pravo da upiše stečene sertifikate u dosije kandidata. A ako niste u takvoj situaciji, to jest ako ste zaposleni, a ipak steknete naš sertifikat imapte pravo da ga koristite kao dokaz u svakoj drugoj situaciji, ali je ipak potrebno da se prijavite na evidenciju NSZ - a da bi on mogao da vam se upiše u zvaničan dosije.\nTrebalo bi da znate i to da cena ove obuke podrazumeva plaćanje teorijskog i praktičnog dela odvojeno, a što se tiče cene za praksu naglašavamo da ona zavisi od toga u kojoj kompaniji odaberete da je pohađate. Teorijski deo koji predviđa kurs i obuka za elektromehaničara za radio, TV i video uređaje uključuje kako pohađanje individualne, poluindividualne, grupne ili online nastave, tako isto i polaganje završnog ispita, ali i priručnik koji ćete koristiti prilikom pripremanja za polaganje, odnosno izradu sertifikata, te dodatka sertifikatu.\nŠta se izučava na obuci za elektromehaničara za radio, TV i video uređaje?\nOnaj ko želi da se kvalifikuje za elektromehaničara za radio, TV i video uređaje treba, na prvom mestu da se upozna sa različitim tipovima kako radio, tako i televizijskih, ali i video uređaja i načinom njihovog funkcionisanja.\nBudući da se u opisu ovog zanimanja nalazi i sprovođenje kako sitnijih, tako i nekih krupnijih popravki na njima, polaznik će tokom teorijskog dela ove obuke da se upozna prvenstveno sa onim instrumentima koji se u praksi koriste i to najpre za ispitivanje, a zatim i za popravku radio aparata. Tu će da nauče i šta je to visokofrekventni signal generator, odnosno visokofrekventni cevni voltmetar, te će naučiti i kako funkcioniše ispitivač tranzistora, a zatim i servisni osciloskop. Uz to će predavači koji vode obuku i kurs za elektromehaničara za radio, TV i video uređaje da objasne polaznicima na koji način mogu da izvrše pravilnu proveru stabilizovanog izvora napajanja, a zatim i na koji način se vrši prvo pronalaženje grešaka na tranzistorskom radio aparatu, te kako se oni otklanjaju. Upoznaće ih i sa različitim vrstama grešaka i načinom njihovog pronalaženja kod ovakvih uređeja, odnosno sa načinom njihovog otklanjanja, to jest popravke.\nSledeći segment ovog kursa podrazumeva upoznavanje polaznika sa televizijskim aparatima, a tokom koga će oni da nauče prvo koji su sastavni delovi TV prijemnika, a zatim i koje su to greške koje često mogu da se jave u njihovom radu i na koji način se ona najlakše mogu otkloniti.\nIsto tako će obuka i kurs za elektromehaničara za radio, TV i video uređaje da omogući polaznicima da se upoznaju sa različitim tipovima video uređaja, te sa načinom njihovog rada na prvom mestu, a potom će oni imati prilike da se upoznaju sa načinom njihovog rada, pa će da nauče i na koji način mogu da prvo da identifikuju kvar na konkretnom video uređaju, te da ga u što kraćem roku otklone.\nUzevši u obzir da svako ko pohađa ovaj kurs želi da se bavi ovim poslom, on će na svom radnom mestu imati prilike da koristi različite vrste alata, za čije korišćenje je potrebna naročita preciznost. Iz tog razloga će predavači polaznike da upoznaju sa načinom njihovog korišćenja, a kako bi oni prvo znanja stečena u teorijskom delu primenili za vrme praktičnog dela ove obuke, tako da će po sticanju sertifikata biti u prilici da posao za koji se kvalifikuju rade kvalitetno i profesionalno, što i jeste osnovni cilj koji kurs i obuka za elektromehaničara za radio, TV i video uređaje ima pred sobom.\nKako se odvija nastava na kursu za elektromehaničara za radio, TV i video uređaje?\nU trenutku upisa svaki polaznik bi trebalo da ovlašćenom licu u toj poslovnici tačno navede koju vrstu nastave želi da pohađa u teorijskom delu, a kako bi bio upoznat sa uslovima i sa cenom. Isto tako bi trebalo i da tada donese odluku gde će da pohađa praktičan deo i da o tome obavesti ovlašćeno lice u konkretnoj poslovnici.\nZa teorijski deo su prisutne varijante individualnog i poluindividualnog kursa, odnosno online ili grupne obuke, a u skladu sa svojim potrebama, polaznik bira upravo onu vrstu nastave koja mu najviše odgovara.\nPa tako se za pohađanje onlajn obuke zahteva da polaznik sem računara, obezbedi i stabilnu internet vezu, a kako bi predavanja tekla bez ikakvih smetnji. Sa druge strane, kod grupne nastave se ne zahteva ništa osim prihvatanja unapred definisanih uslova, to jest termina i dinamike, a polaznici koji su zainteresovani da obuku i kurs za elektromehaničara za radio, TV i video uređaje pohađaju na ovaj način, moraju biti svesni činjenice da se za početak ove nastave mora sačekati prijava dovoljnog broja zainteresovanih . A to podrazumeva da se zahteva prijavljivanje minimalno 4 polaznika u jednoj od naših poslovnica, jer je to osnovni uslov da bi grupa mogla da se oformi i kako bi grupna obuka mogla da počne. Bitno je da polaznici koji se odluče za ovu opciju znaju i to da organizator ovog kursa u pojedinim situacijama može da izađe u susret polaznicima, te da eventualno dopusti promenu termina, mada to ne radi često. Stvar je u tome da promena termina kod grupne nastave nije preporučljiva, ali da može da bude dozvoljena i to isključivo onda kada baš nijednom polazniku u okviru jedne grupe ne odgovaraju već određeni termini i ukoliko u toj poslovnici postoje realni uslovi da se ta promena sprovede, ali bez ometanja ostalih obuka koje se u njoj sprovode.\nVeć smo naveli uslov za pohađanje online nastave, ali i svako ko je za nju zainteresovan bi trebalo da zna da se ona odvija u skladu sa smernicama koje navodi individualna nastava, to jest poluindividualna, što znači da polaznik treba da se o apsolutno svim detaljima koji se tiču sprovođenja odabrane vrste nastave dogovori sa profesorom koji će biti zadužen za njeno sprovođenje. Oni će, naime definisati ne samo datum početka, već i dinamiku, ali i termine, a svaki polaznik isto tako ima i mogućnost izbora vezano za mesto pohađanja praktične nastave. Ovde se radi o tome da Akademija Oxford svim zainteresovanim polaznicima nudi dve mogućnosti, a prva se odnosi na pohađanje prakse kod kompanija sa kojima je potpisan ugovor o poslovno - tehničkoj saradnji pre toga, a druga podrazumeva da polaznik praksu prati u nekoj firmi koju samostalno pronađe, te sa kojom mi nismo prethodno imali apsolutno nikakvu saradnju.\nPrva varijanta je svakako preporučljivija i to najpre zato što možete biti potpuno uvereni da ćete proći kroz praktičan deo prema jasno definisanim pravilima, kao i da ćete odmah dobiti sve potrebne informacije koje uključuju detalje i o ceni. A druga varijanta pre vas stavlja zahtev najpre da se sa predstavnikom odabrane kompanije dogovorite o svemu, pa i o ceni, a zatim da o tome informišete nas, kao i da nam date sve onea podatke koji su potrebni za potpisivanje ugovora o poslovnoj saradnji, a kako bi vam bilo omogućeno pohađanje prakse. Imajte na umu da mi ne možemo da snosimo odgovornost za njen kvalitet, jer nismo bili u prilici da se upoznamo sa načinom poslovanja te kompanije, tako da vam nećemo dati ni garancije da će ta vrsta prakse biti odrađena prema jasno definisanim pravilima, a to isto se odnosi i na cenu, pošto mi na nju ne možemo da utičemo, pa samim tim ne možemo ni da vas obavestimo o tome kolika je nadoknada za pohađanje prakse u firmi koji ste vi odabrali.\nKome je obuka za elektromehaničara za radio, TV i video uređaje namenjena?\nSvako punoletno lice koje je zainteresovano, može da pohađa obuku i kurs za elektromehaničara za radio, TV i video uređaje, jer se od njega ne traži apsolutno nikakvo prethodno znanje iz oblasti koja se izučava.\nAli je zato jedina obaveza svakog prijavljenog polaznika da prilikom upisivanja dostavi dokaz o završenoj osnovnoj školi, a što je minimum obrazovanja koje mora da poseduje. Taj dokaz podrazumeva ili kopiju svedočanstva osnovne škole ili fotokopiju diplome srednje škole, a u slučaju da je imao prilike da stekne taj nivo obrazovanja.\nKoliko traje kurs za elektromehaničara za radio, TV i video uređaje?\nUkupno je predviđeno da polaznik pohađa 300 sati praktičnog dela, a čitava obuka i kurs za elektromehaničara za radio, TV i video uređaje traje ukupno tri meseca.\nSvaki polaznik ima mogućnost i da ovaj kurs završi za 2 meseca, ali pod uslovom da prihvati taj način pohađanja praktičnog dela. Naime, da bi nekome bilo omogućeno da u tom roku završi ovu obuku, od njega se zahteva da praksu pohađa svakog radnog dana, a što podrazumeva dane od ponedeljka do petka i to po osam sati, to jest 40 sati na nedeljnoj bazi.\nKoliko košta obuka za elektromehaničara za radio, TV i video uređaje?\nNajpre moramo da naglasimo da teorijski, odnosno praktični deo moraju da budu plaćeni odvojeno jedan od drugog, ali isto tako polaznici moraju da imaju na umu da cena za teorijski deo ne uključuje samo pohađanje individualne, odnosno grupne i online ili poluindividualne nastave. Zapravo, cena ovog dela podrazumeva i izradu sertifikata, a zatim i nadoknadu za polaganje završnog ispita, te isto tako polaznici ovde dobijaju od strane organizatora i skriptu, a koja će im biti potrebna za pripremanje polaganja završnog ispita.\nGde i kada se održava kurs za elektromehaničara za radio, TV i video uređaje?\nTeorijski deo koji predviđa kurs i obuka za elektromehaničara za radio, TV i video uređaje se odvija u poslovnicama organizatora i to širom naše zemlje. A u ovom slučaju polaznici biraju između rada u grupama i individualne, te online i poluindividualne nastave. Jedini vid ove obuke koji se ne odvija u našim poslovnicama jeste online, budući da tada polaznici nastavu prate iz sopstvenog doma, to jest sa bilo kog mesta gde imaju pristup kako računaru, tako i stabilnoj internet vezi, jer je to osnovni uslov za pohađanje ove vrste kursa.\nKako za online, tako isto i za individualnu, te poluindividualnu obuku je utvrđeno pravilo da svaki pojedinačni polaznik treba sa onim profesorom koji je zadužen za vođenje obuke da se dogovori kako oko datuma kada će nastava da počne, tako isto i oko termina u kojima će se predavanja odvijati, to jest treba da definišu i kojom dinamikom.\nGrupna obuka i kurs za elektromehaničara za radio, TV i video uređaje se odvija na potpuno drugačiji način, jer su u tom slučaju ne samo termini, već i dinamika precizno određeni od strane organizatora kursa. A što se tiče datuma početka ovog tipa nastave, on u potpunosti zavisi od zainteresovanosti polaznika, budući da nastava u grupi može da počne tek kada se u jednoj našoj poslovnici bude prijavilo minimum 4 polaznika koji žele da je pohađaju, jer se tek tada može oformiti jedna grupa. Maksimalan broj osoba koje mogu da pohađaju ovaj vid nastave jeste osmoro, koliko ih može biti u jednoj grupi, a kako bi bio održan visok kvalitet obuke, po kome smo dobro poznati.\nPored teorijskog, polaznici su dužni da pohađaju i praksu, a koja mora da traje 300 radnih sati. Ovde oni isto imaju mogućnost da odaberu i to da li će je pohađati kod poslovnih partnera Akademije Oxford ili će, ipak da se odluči za drugu varijantu, a koja podrazumeva da oni sami biraju neku kompaniju. Ipak, oni moraju da budu informisani da organizator može da pruži garancije za kvalitet obuke samo u slučaju da se polaznik odluči za prvu ponuđenu varijantu, a kada će dobiti kako jasne smernice vezano za pohađanje ove obuke, tako isto i sve potrebne informacije o ceni.\nUkoliko polaznik iz bilo kog razloga odabere drugu varijantu, on u potpunosti snosi odgovornost za njen kvalitet, budući da mi ne možemo tu da učinimo ništa, pošto nismo upoznati sa tim kako se praksa u toj kompaniji sprovodi, najpre zato što sa njom ranije nismo sarađivali. A da bi zainteresovanom polazniku bilo dopušteno da pohađa praksu u kompaniji koju odabere, on mora da se pobrine da ovlašćenom licu u jednoj od naših poslovnica dostavi sve relevantne informacije, kako bi bio potpisan ugovor o poslovno - tehničkoj saradnji, jer to i jeste osnovni uslov za sprovođenje obuke na ovaj način. Cena za praksu u ovoj varijanti u potpunosti zavisi od dogovora koji će svaki pojedinačni polaznik da sklopi sa ovlašćenim licem u konkretnoj kompaniji, a mi u to ne možemo da se mešamo.\nako se kandidat prijavljuje samo za polaganje završnog ispita, on mora i da dostavi dokaz da je stekao radno iskustvo u ovoj oblasti, odnosno da je odradio praksu u trajanju od 300 radnih sati\nprijava se vrši u svim poslovnicama direktno i to u toku cele godine, a polaznicima je na raspolaganju i mogućnost prijavljivanja preko mejla, to jest telefona\nprijavljeni polaznici su obavezni da lično budu prisutni na upisivanju i da tada dostave svu zahtevanu dokumentaciju\noba dela ovog kursa se plaćaju odvojeno jedan od drugog, a na cenu praktičnog dela koji predviđa kurs i obuka za elektromehaničara za radio, TV i video uređaje utiče isključivo odabir svakog pojedinačnog polaznika u kojoj kompaniji će da pohađa praksu\ncena za teorijski deo koji je naveden, osim pohađanja konkretne vrste nastave, uključuje i izrađivanje sertifikata i dodatka sertifikatu, ali i polaganje završnog ispita, te priručnik koji je potreban za pripremu tog polaganja\nplaćanje na koje se polaznik obaveže potpisivanjem ugovora, on vrši u tačno definisano vreme i to direktno u onoj poslovnici u kojoj prati teorijski deo nastave, to jest u onoj u kojoj se upisuje\nCena kursa i obuke za elektromehaničara za radio i TV uređaje je 15,000 RSD


Ublažena suspenzija golmanu Ajaksa - Sportska centrala\nUblažena suspenzija golmanu Ajaksa\n10 jun 2021. 15:59\nArbitražni sportski sud u Lozani ublažio je kaznu golmanu Ajaksa, Andreu Onani.\nUmesto 12 meseci Onana će pauzirati tri meseca manje i vratiće se fudbalu 4. novembra ove godine. Onani nije bilo dozvoljeno da trenira ni sa „kopljanicima“ ni sa reprezentacijom Kameruna, a sve jer mu je na doping testu bilo utvrđeno prisustvo nedozvoljene supstance.\nPodsećamo, Kamerunac je bio pozitivan na furosemid, koji, kako navodi Svetska anti doping agencija, sam po sebi može da ima stimulativno dejstvo, ali se koristi i da zamaskira dejstvo nekih drugih nedozvoljenih sredstava.\nOnana se branio da se nije osećao dobro i da je uzeo lek koji su lekari prepisali njegovoj supruzi. Nakon četvoročasovnog onlajn sastanka sud je odlučio da ublaži kaznu golmanu Ajaksa, koji će moći da počne sa treninzima dva meseca pre isteka suspenzije, 3. septembra.\nMorata:Razumem kritiku što nisam postigao gol, ali pretnje smrću mojoj deci su nedopustive\nAlvaro Morata prolazi kroz težak period na Evropskom prvenstvu. Iako je Španija prošla grupnu fazu, napadač Juventusa je na...


CEAS podržava akciju #Sedamhiljada – izraz građanske solidarnosti i poštovanja žrtava genocida u Srebrenici - Centar za evroatlantske studije - CEAS\nCEAS podržava akciju #Sedamhiljada – izraz građanske solidarnosti i poštovanja žrtava genocida u Srebrenici\nOrganizacije za ljudska prava i demokratiju iz Srbije priključiće se 11. jula građanskoj akciji #Sedamhiljada kojom će se u Beogradu obeležiti 20-godišnjica genocida u Srebrenici. Učešćem u ovoj akciji želimo da, zajedno sa pokretačima inicijative i drugim građankama i građanima odamo poštu i izrazimo solidarnost sa žrtvama i njihovom porodicama. Pozivamo poslanike i poslanice Narodne skupštine Republike Srbije i ministre i ministarke u Vladi Republike Srbije da učestvuju u ovoj akciji i da tako, zajedno sa nama, pokažu saosećanje za srebreničke žrtve, kao i ljudsku i građansku solidarnost sa njihovim porodicama.\nU periodu između 11. i 19. jula 1995. godine, pripadnici Vojske Republike Srpske pogubili više od 8.000 bošnjačkih muškaraca i dečaka u Srebrenici i njenoj okolini. Prema podacima Međunarodne komisije za nestale osobe, do sada je identifikovano 6.930 osoba koje su nestale u tom periodu, a čija su tela nađena u 93 grobnice. Tela njih preko hiljadu još uvek nisu nađena. Međunarodni krivični sud za bivšu Jugoslaviju je do sada u četiri predmeta pravosnažnim presudama, ubistva bošnjačkih muškaraca i dečaka u Srebrenici kvalifikovao kao genocid. Međunarodni sud pravde je 2007. godine utvrdio da je Srbija prekršila Konvenciju o sprečavanju i kažnjavanju zločina genocida time što nije sprečila genocid u Srebrenici, niti je kaznila počinioce.


► Ričard Grenel potvrdio da će na novoj funkciji biti samo kratko vreme\nGrenel neće biti stalni šef svih obaveštajnih službi, već će vršiti tu dužnost dok predsednik Tramp ne imenuje svog kandidata za direkttora, preneo je preko Tvitera Njujork tajms.\nGrenel može ostati na čelu svih obaveštajnih službi samo oko tri sedmice, izuzev ukoliko Bela kuća brzo ne nađe kandidata kojeg će ponuditi Senatu na potvrdu.\nGrenel je na svom Tviter profilu potvrdio da su navodi o privremenom obavljanju nove funkcije istiniti, kao i da će Tramp uskoro objaviti ime kandidata, a da to neće biti on.Ljudi upoznati sa njegovim planom kažu da je Grenel pristao da funkciju obavlja samo određeno vreme.\nMože ostati na poziciji direktora obaveštajnih službi samo do 11. marta, osim ako predsednik formalno ne imenuje nekog drugog za to mesto, prenosi Radio-televizija Srbije (RTS).\nFederalni zakon daje predsedniku fleksibilnost da privremeno imenuje i odabere bilo koga za tu funkciju, dok njegov zvanični kandidat čeka potvrdu Senata.\nTaj potez omogućio bi Grenelu da više meseci vrši dužnost direktora obaveštajnih službi dok se procedura nominacije obavlja u Senatu.


Za KAP potreban treći partner – Bankar.me\nZa KAP potreban treći partner\nOctober 20, 2011 BERZA, CRNA GORA Leave a comment\nSergej Šojgu, ministar za vanredne situacije, civilnu odbranu i otklanjanje posljedica elementarnih nepogoda Rusije, izjavio je nakon sastanka sa crnogorskim ministrom za inostrane poslove Milanom Roćenom da bi situacija u podgoričkom Kombinatu aluminijuma (KAP) mogla biti riješena tako što će biti uključen treći partner.\nRuski ministar Šojgu nije rekao ko bi mogao biti treći partner koji bi izbavio KAP iz problema, ali je istakao da je sa ministrom Roćenom razgovarao o tri moguća modela za izlazak KAP-a iz trenutne situacije.\nŠojgu i Roćen su nakon petog zasjedanja Međunarodnog komiteta za trgovinu, ekonomsku, naučnu i tehničku saradnju potpisali protokol u kojem je posebna tačka posvećena KAP-u, a obojica ministara saglasni su da Rusija i Crna Gora imaju odličnu osnovu za nastavak saradnje.\nMinistar Šojgu podsjetio je da su ruske kompanije dosad uložile 300 miliona evra u KAP koji nije ostao imun na veliku svjetsku ekonomsku krizu.\n“Moram da kažem da sada postoje tri varijante rješavanja problema i sve tri varijante su apsolutno ostvarive uključujući varijantu privlačenja treće strane. U protokolu koji smo potpisali postoji tačka koja kaže da treba naći rješenje za taj problem”, rekao je novinarima ministar Šojgu i dodao da bi uloga Rusije i uloga Crne Gore u tom problemu trebalo da bude svedena na minimum.\nPrema riječima crnogorskog ministra Roćena, problem KAP-a treba riješiti na obostrano zadovoljstvo.\n“Znam da se u javnosti stvara slika da je sav teret bio prebačen na Vladu Crne Gore. Ministar Šojgu je pomenuo tri varijante rješavanja problema, ali nismo do detalja razgovarali o sadržaju tih rješenja. Jednostavno, Vlada s jedne strane, i ruski partner s druge strane, pokušaće što je prije moguće da dođu do novog rješenja bez obzira o kojoj se varijanti radi”, rekao je Roćen.\nMinistri najavljuju formiranje dvije radne grupe za turizam i energetiku, kao i o mogućnosti da Crna Gora postane dio ruskog “Gasproma”.\nPrevious Portugal prodaje obveznice\nSljedeći Raste procenat “loših kredita” u Srbiji\nEasyJet ukida liniju Beograd – Milano\nBarska i Crnogorska plovidba iz sopstvenih prihoda uplatiće 21. januara, rate kredita uzetih za nabavku …


Jagodić na predstavljanju: “Zavisimo sami o sebi, ovo je za mene kao borba za titulu” (VIDEO)\nNovi šef stručnog štaba Radnika iz Bijeljine Vlado Jagodić danas je zvanično predstavljen u klubu. Izjavio je da njegova ekipa posjeduje kvalitet i da isključivo zavise sami o sebi u finišu sezone Premijer lige Bosne i Hercegovine.\n“Dobio sam povjerenje ljudi iz kluba. Konačni cilj nam je opstanak i daćemo sve od sebe u ovih sedam kola da pokušamo i da ga ostvarimo. Nakon toga ćemo ponovo sjesti i razgovarati o eventualnom produžetku saradnje. Imamo kvalitet i opstanak ne bi trebao doći u pitanje” – izjavio je Jagodić na predstavljanju i dodao:\n“Dobro je znati da zavisimo sami o sebi. Imamo utakmice protiv direktnih rivala i pokušaćemo doći na pobjedničke staze. Radnik ima kvalitet, gledao sam utakmice i vidio sam da su igrači dovoljno spremni. Ovo je za mene izazov kao da je borba za titulu”.\nRadnik se trenutno nalazi na desetom mjestu Premijer lige Bosne i Hercegovine sa samo jednim bodom više od zone ispadanja.\nPrethodni članakMarkota uz zanimljivu opasku: “Ako ćemo na to gledati, onda Miloš Teodosić nije nikakav igrač”\nNaredni članakBeograd: Delbonis izbacio Lajovića, kraj za Milmana


Podnet zahtev za poskupljenje struje\nDatum kreiranja: četvrtak, 10 decembar 2009 10:00\nObjavljeno četvrtak, 10 decembar 2009 10:00\nBeograd - Javno preduzeće Elektroprivreda Srbije potvrdilo je juče da je podnelo zahtev za poskupljenje struje za 10 odsto od 1. januara 2010. Direktor EPS-a za odnose sa javnošću Momčilo Cebalović kazao je da je to usklađivanje cene struje sa inflacijom i kretanjem kursa dinara jer je kod poslednjeg poskupljenja, u avgustu 2008. prosečna cena kilovat sata bila 5,9 evro centi, a sada je oko 4,5 evro centi. Sa povećanjem cene od 10 odsto u januaru i 10 odsto u julu, prosečna cena kilovat sata EPS-a biće 5,3 evro centi, što znači da se ni posle dva poskupljenja EPS neće vratiti na nivo cene od pre 16 meseci“, kazao je Cebalović.\nPrema rečima Cebalovića, u skladu sa metodologijom opravdanih prihoda, koju je utvrdila Agencija za energetiku Srbije, EPS ima pravo na povećanje cene struje od oko 37 odsto. Poskupljenje struje je neophodno, istakao je, i zbog toga što je svake godine potrebno obezbediti nekoliko stotina miliona evra za funkcionisanje elektroenergetskog sistema. On je kazao da je samo za eksproprijaciju zemljišta za nove ugljenokope potrebno 200 miliona evra i dodao da će, bez investicija u proizvodnju uglja u narednoj godini, Srbija u 2011. imati manjak uglja za proizvodnju struje. Cebalović je kazao da bi struja trebalo da ima realniju cenu i da bi se smanjila neracionalna potrošnja energije, po čemu je Srbija rekorder u Evropi. „EPS je spreman da ponudi jeftinu struju onima koji ne mogu da plate realnu cenu, ali država mora da utvrdi ko je socijalno ugrožen“, naveo je Cebalović.\nVlada odlučuje sledeće nedelje\nAgencija za energetiku Srbije ubrzano će obraditi zahtev EPS za poskupljenje struje, kazali su juče u AERS-u. „Zahtev za poskupljenje baziran je na podacima iz 2008. tako da će Agencija brzo moći da da mišljenje i vrati ga EPS-u. Vlada Srbije bi o zahtevu za poskupljenje struje mogla da odlučuje sledeće sedmice“, rekli su u AERS-u.


Alternativa: DPS bi da kroz javna preduzeća ostavi Vladu bez novca, potrebno uvođenje prinudnih uprava - PV Informer Alternativa: DPS bi da kroz javna preduzeća ostavi Vladu bez novca, potrebno uvođenje prinudnih uprava - PV Informer\n1 mesec pre 237 pregleda Izvor: facebook - Alternativa\nIz političkog pokreta Alternativa dali su svoje viđenje trenutnog stanja i najave, kako su naveli, raspada javnih preduzeća u Crnoj Gori.\nPo njima, najava 600 otkaza u KAP-u, bankrot Plantaža, kašnjenje plata u Željeznici i Opštinama, nije ništa drugo nego DPS taktika „spržene zemlje“, kojom bi da novu Vladu Crne Gore potpuno ostave bez novca.\n„Oni znaju da ako zakasni samo JEDNA penzija nova Vlada mora podnijeti ostavku. Iza sebe ostavljaju praznu kasu, prezaduženu zemlju i obimnu administraciju koja ne radi ništa da se stanje popravi. I dalje se sve bitne odluke donose u samom vrhu Ministarstava, dok zaposleni ukočeni od straha ne smiju da preuzmu inicijativu. Taktika DPS-a je jasna. Potpuno uništenje Crne Gore“, smatraju iz Pokreta Alternativa.\nJedini način da se ovo izbjegne je, kako tvrde, HITNO uvođenje PRINUDNE UPRAVE u sva javna preduzeća, podnošenje KRIVIČNIH PRIJAVA za odgovorne za minuse u njima i njihova reogranizacija.\n– Sigurni smo da ima sasvim dovoljno pametnih ljudi koji bi javni sektor vodili bolje od ovih „krvopija“, kazali su iz Alternative.


Jelena Tanasković: U narednom periodu fokus na očuvanju fiskalne stabilnosti\nDržavna sekretarka u Ministarstvu finansija Republike Srbije Jelena Tanasković izjavila je danas da je fiskalna konsolidacija u Srbiji sprovedena kredibilno, adekvatno i pravovremeno, što potvrđuje i poboljšanje svih makroekonomskih performansi, kao i da će u narednom periodu fokus biti na očuvanju fiskalne stabilnosti.\nTanasković je prilikom učestvovanja na 18. Ekonomskom samitu u Beogradu istakla da se Srbija u poslednjih šest godina transformisala iz ekonomije koju je karakterisala visoka stopa nezaposlenosti i stagnacija rasta, u rastuću ekonomiju.\nDržavna sekretarka je iskoristila priliku da podseti učesnike Ekonomskog Samita da poslednji podaci pokazuju da je za prvih šest meseci ove godine ostvaren rast BDP od 4,9 odsto, koji prati rast investicija, kao i da je zabeležen trend pada javnog duga, te da se na osnovu pozitivnih makroekonomskih kretanja na kraju godine očekuje suficit u budžetu Republike Srbije od 0,6 odsto.\nTanasković je istakla da se nastavljaju pozitivni trendovi na tržištu rada i da je nezaposlenost pala ispod 12 odsto, a da je inflacija takođe niska.\n“Fokus makroekonomske politike u narednom periodu biće na očuvanju fiskalne stabilinosti”, rekla je Tanasković i dodala da će ministarstvo raditi na rasterećenju privrede i povećanju resursa za ubrzanje investicija.


Pronađeno beživotno tijelo žene u sarajevskom naselju Dobrinja\nBeživotno tijelo ženske osobe srednjih godina pronađeno je danas u poslijepodnevnim satima u stanu u sarajevskom naselju Dobrinja, potvrđeno je u MUP-u KS-a.\nGlasnogovornica MUP-a KS-a Mirza Hadžiabdić rekao je da je Policijska stanica Dobrinja danas u 16.20 sati obaviještena o tome, te da su radnici Zavoda za hitnu medicinsku pomoć u 16.40 sati utvrdili smrt ženske osobe.\nIstaknuo je da se mrtvozornik nije mogao izjasniti o uzroku smrti, odnosno rečeno je da je smrt nastupila pod sumnjivim okolnostima, o čemu je upoznat dežurni tužitelj Tužiteljstva KS-a koji rukovodi uviđajem.\nGlasnogovornica Tužiteljstva KS Azra Bavčić izjavila je da je uviđaj u tijeku, te da će nakon što bude okončan biti poznato pod kojim okolnostima je nastupila smrt.\nTagovi: smrt sumnjive okolnosti


Foto: EPA/DANIEL DAL ZENNARO, Instagram/milorad_cavic / RAS Srbija\nPre 13 godina se desila jedna od najvećih sportskih krađa ikada pošto je Čaviću pripala srebrna medalja iako je do cilja na 100 metara delfin stigao pre Majkla Felpsa.\nČavić se još uvek bavi plivanjem, ali sada kao trener pošto je otvorio svoju akademiju.\nKako danas izgleda Milorad Čavić\nSvetski i evropski prvak, olimpijski vicešampion, je rešio da svoje znanje prenese i drugima, te je otvorio plivačku akademiju.\nU njoj časove od 30 minuta plivanja naplaćuje 80 dolara (nešto manje od 8.000 dinara), dok drži i zum kurseve o treningu, tehnikama i još mnogo toga za 110 dolara za sat vremena, 550 dolara za pet sati i 1.000 dolara za deset sati jedan na jedan razgovora što su podaci sa njegovog sajta.\nPrilično je aktivan Čavić i na društvenim mrežama gde je pokazao svoj novi imidž, što se frizure tiče, a poslednji veliki uspeh u karijeri imao je 2012. kada je drugi put postao prvak Evrope.\nTo je bilo u Debrecinu na 100 metara delfin, a prethodno je zlato na Evropskom prvenstvu osvojio u Ajndhovenu na 50 metara delfin.\nŠto se svetskog zlata tiče, bio je to Rim 2009. kada je najbrže isplivao trku na 50 metara delfin, a na istom mestu je osvojio i srebro na 100 metara.


Šarčević o reformi gimnazijskog obrzovanja\n► Šarčević o reformi gimnazijskog obrzovanja\nReformisani koncept gimnazijskog obrazovanja počiva na postupnosti, izbornosti i interdisciplinarnosti, izjavio je danas u Šapcu ministar prosvete, nauke i tehnološkog razvoja Mladen Šarčević.\nŠarčević je na sastanku Zajednice gimnazija Srbije kazao da je nacionalni model gimnazije oplemenjen najboljim međunarodnim modelima i podsetio da je Ministarstvo pre godinu dana pokrenulo priču o reformi gimnazija i da je anketiranje zaposlenih pokazalo saglasnost svih da su neophodne promene u opštem srednjem obrazovanju.\nKako je saopštilo Ministarstvo prosvete, na sastanku direktori su rekli da su promene neophodne i dali podršku konceptu reformisane gimnazije.\nZamenica direktora Zavoda za unapređivanje kvaliteta obrazovanja i vaspitanja Gordana Mijatović rekla je da će upravo ta ustanova imati veliku ulogu u realizaciji koncepta, pre svega kroz rad na nastavnim planovima i programima, a potom i udžbenicima.\nMinistarstvo je već uputilo nalog Zavodu da radi na nastavnim planovima i programima za prvi razred, rekla je Mijatović i pozvala direktore da se preko Zajednice prijave i budu deo komisija.\nTokom posete Šapcu ministar je obišao Šabačku gimnaziju koja obeležava 180 godina postojanja i Osnovnu školu "Vuk Karadžić" koja ove godine proslavlja 130 godina od osnivanja.\nŠarčević: U Srbiji 23 odsto đaka pohađa nastavu po dualnom modelu koji se širi i na fakultete\nMinistar prosvete, nauke i tehnološkog razvoja Mladen Šarčević rekao je danas da u Srbiji 23 odsto đaka u srednjim i stručnim školama pohađa nastavu po nekom modelu dualnog obrazovanja i da...\nMinistar prosvete, nauke i tehnološkog razvoja Mladen Šarčević izjavio je danas da su dualno obrazovanje i razvoj preduzetničkog duha značajni, jer će omogućiti smanjenje nezaposlenosti i...\nŠarčević: Važan je kvalitet kadra kojim zemlja raspolaže\nMinistar prosvete, nauke i tehnološkog razvoja Mladen Šarčević izjavio je danas u Petrovcu na Mlavi da je izgradnja infrastrukture samo prvi korak u privlačenju stranih investicija i otvaranju...